text:
KU CHUMAYELA NI KU DYONDZISA VANHU EMISAVENI HINKWAYO
Asia Ni Le Middle East
MATIKO 48
VAAKA-TIKO 4 315 759 010
VAHUWELERI 703 271
TIDYONDZO TA BIBELE 732 106
U Vutise Loko Swi Ta Koteka Leswaku A Ta Ni Vanhu Van’wana
Makwerhu un’wana u nyike munhu loyi a tirhaka ku pakisa timovha xirhambo xa Xitsundzuxo le Indonesia ka ha sele masiku mambirhi leswaku xi khomiwa. Mutirhi yoloye, loyi a ri Mumoslem u vutise loko swi ta koteka leswaku a ta ni vanhu van’wana tanihi leswi a a nyikiwe xirhambo xin’we ntsena. Makwerhu yoloye u vule leswaku ni van’wana va nga ta. Wanuna yoloye u vule leswaku u ni ndyangu lowukulu kutani u kombele swirhambo leswi engetelekeke. Makwerhu u n’wi nyike swirhambo swa 20 ivi a hlamusela leswaku xiendlakalo xexo a ku ri Xitsundzuxo xa rifu ra Yesu ni leswaku vanhu hinkwavo ku katsa ni Vakreste swin’we ni Mamoslem va amukelekile. Wanuna yoloye u vule leswaku a a ta ta ni vanhu va kwalomu ka 60 ku ya eka 70.
Endzhakunyana ka loko nkulumo ya Xitsundzuxo yi sungurile, laha se a ku ri ni vanhu va 248, munhu loyi a tirhaka ku pakisa timovha u te ni vanhu van’wana va kwalomu ka 100—vavanuna, vavasati swin’we ni vana, ku katsa ni vanhu lava dyuhaleke ni wansati loyi a a tikile. A va hirhe timovha to hlayanyana leswaku ti va yisa ehotela laha Xitsundzuxo a xi khomeriwe kona. Loko va vona ntshungu wolowo, varindzi volavo va le hotela va rhange hi ku wu sivela ku nghena. A va tivutisa leswaku ha yini Mamoslem yo tarisa xileswi ma lava ku ya eka xiendlakalo xa Vakreste. Endzhaku ka loko va kombe varindzi swirhambo swa vona swa Xitsundzuxo, varindzi volavo va helekete ntlawa wolowo eholweni. Vanhu va kwalomu ka 60 va ntlawa wolowo va pfumeleriwe ku nghena eholweni leyi a yi tele.
Endzhakunyana ka masiku ma nga ri mangani, makwerhu u ye eka mutirhi loyi a pakisaka timovha kutani a n’wi vutisa loko ntlawa wolowo wu tiphinile hi nongonoko. Hambileswi a vuleke leswaku hinkwavo a va ri ni tingana loko va fanele va ta, u vule leswaku va tsakisiwe hileswaku vanhu hinkwavo lava a va ri kwalaho a va ri ni xinghana, va va xewetile va tlhela va va qhavula endzhaku ka nongonoko. Kutani makwerhu u n’wi rhambe leswaku a ta eka nkulumo yo hlawuleka leyi a yi ta nyikeriwa eka Sonto leyi landzelaka. Sweswi a a te ni swirho swa ndyangu swa kwalomu ka 40 swin’we ni vaakelani. Tanihi leswi a va fike eku heleni ka nhlangano, vakulu va hlele leswaku ku tlhela ku nyikeriwa nkulumo ra vumbirhi. Nakambe mutshama-xitulu u tlhele a boxa nhloko-mhaka ya nkulumo, a hlamusela nongonoko hi ku komisa, ku katsa ni risimu ni xikhongelo. Leswaku xivulavuri xi pfuna vanhu lava, lava a va tolovele tidyondzo ta Mamoslem, eka nkulumo hinkwayo xi tirhise swiga leswi va swi toloveleke, swo tanihi leswi nge, “Buku yo Kwetsima” ematshan’weni ya “Bibele” swin’we ni “muprofeta Isa” ematshan’weni ya “Yesu.”
Endzhakunyana, nkulu u endzele mutirhi loyi a pakisaka timovha ekaya rakwe kutani va sungula dyondzo ya Bibele hi ku tirhisa broxara leyi nge Yingisa Xikwembu. Loko va dyondza a ku ta ni vanhu van’wana va 12, ku katsa ni vavasati van’wana va Mamoslem ni vana va nga ri vangani.
Ku Vekiwa Minkandziyiso Yo Hlaya eTibazini
Tibazi leti sukaka eUlaanbaatar, le Mongolia, ti ya eswiphen’wini hinkwaswo swa tiko. Maendzo wolawo ya tibazi ya nga teka tiawara ta 48. Vakhandziyi va languta ehandle hi fasitere kumbe va etlela. A ku na tibuku to hlaya hambileswi vanhu va le Mongolia va rhandzaka ku hlaya. Hikwalaho ka leswi, vamakwerhu van’wana va le Vandlheni ra Songinokhairkhan va ye eka vachayeri va tibazi ivi va ku: “Hi rhandza ku mi nyika buku leyinene tanihi nyiko. Endzeni ka swihaha-mpfhuka, minkarhi hinkwayo ku ni tibuku to hlaya eswikhwameni leswi nga endzhaku ka switulu. Loko mi vona onge vakhandziyi va n’wina va nga tsakela ku hlaya minkandziyiso yo karhi, hi nga va vekela minkandziyiso eswikhwameni leswi nga endzhaku ka switulu.” Vachayeri va tibazi va nhungu va pfumerile. Hikwalaho ka sweswo, vamakwerhu va fambise timagazini ta 299 ni tibroxara ta 144. Va tlhele va endla malunghiselelo yo siva timagazini ta khale hi ta sweswinyana leta ha ku kandziyisiwaka.
Munhu Loyi A Nga Riki Yena
Etikweni rin’wana ra le Asia, vakulu vambirhi va komberiwe ku endzela makwerhu wa xisati loyi a a ri ni malembe ya nhungu a horile. Leswi a va nga si tshama va hlangana ni makwerhu loyi, vamakwerhu va n’wi bele riqingho kutani va hlela ku hlangana na yena exitolo xakwe lexi nga emakete lowukulu. Endzhaku ko famba eka tiphaseji leti rharhanganeke, va hetelele va kume xitolo lexi fambisanaka ni adirese ya makwerhu yoloye. Loko va ri karhi va nghena va xewetiwe hi wansati loyi a ri ni Bibele leyitsongo ehenhla ka desika rakwe. Endzhaku ko tiyisekisa xivongo xakwe, doroba ra laha a tshamaka kona ni malembe ya vana vakwe vambirhi, vamakwerhu va gimete hi ku vula leswaku wansati loyi a ku ri yena makwerhu loyi a holeke. Va te: “Hi vamakwerhu va wena, Timbhoni ta Yehovha.”
U angule a pfilunganyekile a ku: “Ndzi Mukreste.” Ndlela leyi a anguleke ha yona yi va hlamarisile vamakwerhu. Nilokoswiritano, va n’wi nyike minkandziyiso yin’wana leyi sekeriweke eBibeleni naswona u yi nkhense swinene. Hambiswiritano, loko vamakwerhu volavo va ri karhi va huma, va xiye leswaku a va nghene eka xitolo lexi nga riki xona! A va fanele va ye eka xitolo 2202, kambe lexi a ku ri xitolo 2200. Un’wana wa vamakwerhu volavo u te: “A ndzi nga swi kholwi leswi nga endleka, a ndzi vona onge i tintsumi leti nga hi susumetela ku nghena exitolo xexo. Wansati loyi ni makwerhu yoloye a va ri ni xivongo lexi fanaka va tlhela va tshama edorobeni leri fanaka naswona vana va vona a va nga siyani kule hi malembe! Loko wansati yoloye a ri ni xivongo lexi nga faniki kumbe va nga tshami edorobeni leri fanaka, a hi ta va hi swi tivile leswaku a ku nga ri yena.” Eka switolo swimbirhi leswi landzeleke, vamakwerhu va hetelele va kume makwerhu wa xisati loyi a holeke loyi a va rindzile leswaku va n’wi endzela.
“Ndzi titwe ndzi ri wa nkoka hikuva hambileswi a ndzi horile ku ringana nkarhi wo leha, Yehovha a nga ndzi rivalanga”
Hikwalaho ko endzela munhu loyi a nga riki yena, wansati loyi va sunguleke va n’wi endzela u sungule ku dyondza Bibele ni ku ya eminhlanganweni. Makwerhu loyi a holeke u sungule ku ya eminhlanganweni hinkwayo naswona nkarhi ni nkarhi u ya ensin’wini. U te: “Ndzi titwe ndzi ri wa nkoka hikuva hambileswi a ndzi horile ku ringana nkarhi wo leha, Yehovha a nga ndzi rivalanga.”
Ku Rhumela Marungula Hi Nkarhi Lowu Maxelo Ma Nga Riki Manene
Greg na Alma va rhurhele exihlaleni xa Catanduanes ePhilippines leswaku va ya tirha laha ku nga ni xilaveko lexikulu xa vachumayeri va Mfumo. Yin’wana ya tindhawu teto yi ni tintshava, kutani Greg na Alma a va fanele va famba tikhilomitara ta 19 leswaku va ya fika ensin’wini yoleyo. Minkarhi yin’wana, a va tluta hi xikepe ku ringana tiawara timbirhi leswaku va ya chumayela eka swihlala swin’wana. Hi nkarhi wa timpfula, swi va tikela swinene ku teka maendzo yo tano. Ematshan’weni yo tshama ekaya va nga chumayeli, va endle xiboho xo tirhisa nkarhi lowu va nyikiwaka wona hi tikhampani ta riqingho leti va pfumelelaka ku rhumela marungula hilaha va lavaka hakona hi mali ya le hansi swinene.
Greg u vula leswaku u sungula hi ku tsala vito rakwe eka rungula rero. Kutani a engetela a ku: “Ndzi lava ku ku byela rungula leri nga eBibeleni.” Rin’wana ra matsalwa lawa a kumeke ri tirha i Yohane 17:3. Endzhaku ko ri tshaha, u vutisa swivutiso swimbirhi: Xikwembu xa ntiyiso i mani? naswona Yesu Kreste i mani? Endzhaku ka sweswo u kombela munhu yoloye leswaku a hlamula. Loko munhu yoloye a hlamula, Greg u n’wi byela tsalwa rin’wana, ro tanihi Pisalema 83:18. Loko munhu a ya emahlweni a hlamula marungula yakwe, u n’wi vutisa loko swi ta koteka leswaku va ya emahlweni ni bulo hi ku tirhisa riqingho. Greg na Alma va vula leswaku vanhu vo tala va va hlamula.
Wansati un’wana loyi Greg na Alma va n’wi tsaleleke marungula a ri ni swivutiso swo hlayanyana malunghana ni Bibele, xisweswo va hambete va tsalelana marungula. Va hetelele va dyondza Bibele hikwalaho ko rhumelana marungula. Wansati loyi u byele n’wana wa jaha wa makwavo wakwe wa xinuna ni mutirhi-kulobye leswi a ri eku swi dyondzeni. Hikwalaho ka sweswo, hi vunharhu bya vona va hetelele va khuvuriwile.


c: text/html

text:
Rhavi Ni Rungula Ro Valanga
Ha ku rhamba hi mandla mambirhi ku ta valanga marhavi ni vugandliselo bya hina. Kuma tindhawu ni minkarhi yo valanga.
France
2 rue Saint-Hildevert
27400 LOUVIERS
FRANCE
+33 2-32-25-55-55
Ku Valanga
Hi Musumbhunuku ku ya fikela hi Ravuntlhanu
9:00 a.m., 10:00 a.m., 2:00 p.m.
Swi teka tiawara timbirhi
Hi Ku Komisa
Ku hundzuluxeriwa minkandziyiso ya Bibele hi tindzimi ta mune. Ri langutela ntirho wa Timbhoni ta Yehovha eFrance ni nsimu ya Xifurwa leyi nga ematikweni man’wana (Guadeloupe, Martinique, French Guiana, La Réunion, Mayotte, Saint Pierre na Miquelon).

robotstxt: allowed

filter: keep


text:
Eximatsini: Makwerhu wa xisati wa le Alabama, le U.S.A., a ri karhi a tlanga nkulumo leyi rhekhodiweke ya Makwerhu Rutherford, eku heleni ka va-1930; Exineneni: Switzerland
XIYENGE 1
Ntiyiso Malunghana Ni Mfumo—Ku Phamela Swakudya Swa Moya
Ntiyiso Malunghana Ni Mfumo—Ku Phamela Swakudya Swa Moya
U VONA xichudeni xa wena xa Bibele xi tsaka loko xi twisisa nhlamuselo ya tsalwa leri ma ha ku hetaka ku ri hlaya swin’we. Hi ku nonoka, xi ku, “Xana u vula leswaku Bibele yi dyondzisa leswaku hi ta hanya eParadeyisini hilaha ku nga heriki—laha misaveni?” Makwerhu loyi u fambaka na yena ensin’wini wa n’wayitela kutani a ku, “I yini leswi u swi twisiseke loko u hlaya Bibele?” Hi ku hlamala, xichudeni xi hlakahla nhloko kutani xi ku, “A ndzi kholwi leswaku a ndzi si tshama ndzi dyondzisiwa hi mhaka leyi!” Wa swi tsundzuka leswaku xi tshama xi vula marito yo fana ni wolawo eka mavhiki ma nga ri mangani lama hundzeke, loko xi sungula ku twa leswaku vito ra Xikwembu i Yehovha.
Xana u tshame u hlangana ni xichudeni xo fana ni xexo? Vanhu vo tala va Xikwembu va hlangane ni xichudeni xo tano. Swilo swi nga ri swingani swi nga hi tsundzuxa nyiko ya risima leyi hi nyikiweke yona—ku nga vutivi bya ntiyiso! Ehleketisisa hi mhaka leyi: Xana u yi kume njhani nyiko yoleyo? Eka xiyenge lexi, hi ta tlhuvutsa xivutiso xexo. Ndlela leyi vanhu va Xikwembu va pfuniweke ha yona hakatsongo-tsongo ku twisisa ntiyiso i vumbhoni bya leswaku Mfumo wa Xikwembu i wa xiviri. Se ku hele dzana ra malembe, Hosi ya wona, Yesu Kreste, yi ri karhi yi tiyisekisa leswaku vanhu va Xikwembu va dyondzisiwa ntiyiso.


text:
Xana Timbhoni Ta Yehovha Ta Pfumela Eka Testamente Ya Khale?
Ina. Timbhoni ta Yehovha ti pfumela leswaku Bibele hinkwayo yi ‘huhuteriwe hi Xikwembu naswona ya pfuna.’ (2 Timotiya 3:16) Sweswo swi katsa Testamente leyintshwa ni Testamente ya Khale hilaha hi ntolovelo ti vitaniwaka hakona. Timbhoni ta Yehovha ti vitana Titestamente teto leswaku i Matsalwa ya Xiheveru ni Matsalwa ya Vukreste ya Xigriki. Hi ndlela yoleyo, hi papalata langutelo ra leswaku swiphemu swin’wana swa Bibele swi hundzeriwe hi nkarhi kumbe a hi swa nkoka.
Ha yini Vakreste va tirhisa Testamente Leyintshwa ni ya Khale?
Muapostola Pawulo la nga Mukreste u huhuteriwe ku tsala a ku: “Swilo hinkwaswo leswi tsariweke enkarhini lowu hundzeke swi tsaleriwe ku letela hina.” (Varhoma 15:4) Hikokwalaho, eka hina rungula leri kumekaka eka Matsalwa ya Xiheveru i ra nkoka. Ku tlula kwalaho, rungula rero ri hi byela hi matimu ya nkoka ni ku hi nyika ndzayo leyi tirhaka.
Matimu lama pfunaka namuntlha. Matsalwa ya Xiheveru ma katsa rungula ro tala leri vulavulaka hi ntumbuluko ni ku dyoha ka vanhu. Loko rungula rero a ri nga ri kona, a hi nga ta va ni tinhlamulo leti enerisaka ta swivutiso swo tanihi leswi nge: Hi huma kwihi? Ha yini vanhu va fa? (Genesa 2:7, 17) Ku tlula kwalaho, Matsalwa ya Xiheveru ma vulavula ni hi ndlela leyi Yehovha Xikwembu a tirhisaneke ha yona ni vanhu lava a va tsaka va tlhela va langutana ni mintlhontlho leyi fanaka ni ya hina.—Yakobo 5:17.
Ndzayo leyi pfunaka. Buku ya Bibele ya Swivuriso ni ya Eklesiasta leti nga xiphemu xa Matsalwa ya Xiheveru, ti tamele vutlharhi lebyi pfunaka evuton’wini. Ti nyikela ndzayo malunghana ni ndlela yo va ni vutomi lebyi tsakisaka endyangwini (Swivuriso 15:17), ku ringanisela etimhakeni ta ntirho (Swivuriso 10:4; Eklesiasta 4:6) ni ndlela leyi vantshwa va nga vaka ni ntsako wa xiviri ha yona evuton’wini (Eklesiasta 11:9–12:1).
Ku tlula kwalaho, hi nga vuyeriwa loko hi dyondza hi Nawu wa Muxe lowu kumekaka eka Torah (ku nga tibuku to sungula ta ntlhanu ta Bibele). Nawu lowu a hi xikolokolo eka Vakreste kambe i wa nkoka naswona wu nga hi pfuna leswaku hi va ni vutomi lebyi tsakisaka.—Levhitika 19:18; Deteronoma 6:5-7.
DYONDZA SWO TALA
I Yini Leswi Nga Ku Pfunaka Ku Twisisa Bibele?
Ku nga khathariseki leswaku u dyondzekile kumbe a wu dyondzekanga, u nga swi kota ku twisisa rungula ra Xikwembu leri nga eka Matsalwa yo Kwetsima.


text:
Dyondzo 111: Jaha Leri Khudzeheleke
Yoo! Yoo! Ku humelele yini laha? Xana jaha leri etleleke laha hansi ri vaviseke ngopfu? Vona, un’wana wa vavanuna lava humaka endlwini i Pawulo! Xana wa n’wi vona na Timotiya kwalaho? Xana jaha leri ri lo wa hi fasitere?
Ina, ri wile. Pawulo a a nyikela nkulumo eka vadyondzisiwa eTrowasi. A a swi tiva leswaku a a nga ta hatla a va vona nakambe hikuva a a fanele ku famba hi byatso siku leri landzelaka. Kutani u vulavule kukondza ku va exikarhi ka vusiku.
Phela, jaha leri ri vuriwaka Yutiko a ri tshame efasitereni, kutani ri khomiwe hi vurhongo. Xisweswo ri wile ri huma hi fasitere ku suka eka xithezi xa vunharhu! Kutani wa swi vona leswaku ha yini vanhu a va languteka va karhatekile. Loko vavanuna va tlakula jaha leri, leswi a va swi chava a swi endlekile. Ri file!
Loko Pawulo a vona leswaku jaha ri file, u etlele ehenhla ka rona a ri vukarha. Kutani a ku: ‘Mi nga karhateki. Ra ha hanya!’ Ina, a ra ha hanya! I singita! Pawulo u ri pfuxile eku feni! Vanhu va tsake swinene.
Hinkwavo va tlhelele exithezini xa le henhla kutani va dya swakudya. Pawulo u hambete a vulavula kukondza ri xa. Kambe u nga tiyiseka leswaku Yutiko a nga ha etlelanga nakambe! Kutani, Pawulo, Timotiya swin’we ni lava a va famba na vona va khandziye byatso. Xana wa swi tiva leswaku va ya kwihi?
Pawulo wa ha ku heta riendzo ra yena ra vunharhu ro chumayela, naswona a a ri endleleni yo tlhelela ekaya. Eka riendzo leri, Pawulo a a tshame malembe manharhu emutini wa Efesa ntsena. Kutani riendzo leri a ri lehe ku tlula leriya ra vumbirhi.
Loko va suke eTrowasi, byatso byi yimenyana eMileta. Leswi Efesa a yi nga ri kule, Pawulo u vitane vakulukumba va vandlha va ta eMileta leswaku a ta lelana na vona. Endzhakunyana, loko byatso byi fanele ku suka, a va karhateke swinene ku vona Pawulo a famba!
Eku heteleleni byatso byi fike eKhezariya. Loko Pawulo a ha tshamile endlwini ya mudyondzisiwa Filipi, muprofeta Agabo u lemukise Pawulo. U vule leswaku Pawulo u ta khotsiwa loko a fika Yerusalema. Hakunene, swi ve tano. Kutani, endzhaku ka loko a khotsiwe malembe mambirhi eKhezariya, Pawulo u rhumeriwe eRhoma a ya tengisiwa hi Khezari mufumi wa Rhoma. A hi voneni leswi humeleleke eriendzweni ro ya eRhoma.
Mintirho tindzima 19 ku ya eka 26.
Swivutiso
- Exifanisweni, i mani jaha leri etleleke laha hansi, naswona ri lo yini?
- Pawulo u endle yini loko a vona leswaku jaha leri ri file?
- Xana Pawulo, Timotiya swin’we ni lava a va famba na vona va ye kwihi, naswona ku humelele yini loko va yime eMileta?
- Hi xihi xitsundzuxo lexi muprofeta Agabo a xi nyikeke Pawulo, naswona swilo swi endleke hilaha muprofeta a vuleke hakona hi ndlela yihi?
Swivutiso swo engetela
- Hlaya Mintirho 20:7-38.
Xana hi nga tshama njhani hi ‘basile engatini ya vanhu hinkwavo,’ hi ku ya hi marito ya Pawulo lama tsariweke eka Mintirho 20:26, 27?
Ha yini vakulu va fanele va ‘khomelela swinene eritweni ro tshembeka’ loko va dyondzisa?
- Hlaya Mintirho 26:24-32.
Pawulo u ri tirhise njhani lunghelo ra ku va muaka-tiko wa le Rhoma leswaku a hetisisa ntirho wa ku chumayela lowu a nyikiweke wona hi Yesu?


text:
Dominican Republic
HI 1492, Christopher Columbus u tlutele eka Tiko Lerintshwa—matiko lamantshwa lama nga ni rifuwo ni tindhawu to tsakisa. U thye xin’wana xa swihlala sweswo leswi a fikeleke eka swona vito ra La Isla Española kumbe Hispaniola, ku nga swihlala swa kwalomu ka swimbirhi eka swinharhu leswi sweswi ku nga tiko ra Dominican Republic. Sweswinyana, vaaka-tiko va magidi va le Dominican Republic va tshubule swilo leswi hambaneke—ku nga misava leyintshwa leyi taka leyi ku nga ta va ni vululami eka yona ehansi ka Mfumo wa Xikwembu. (2 Pet. 3:13) Sweswi ku ta landzela matimu lama khumbaka timbilu ta vanhu lava nga ni timbilu letinene lava tshubuleke ntiyiso lowu nga pimanisiwiki na nchumu.
EKA XIYENGE LEXI
Nkatsakanyo Wa Tiko Ra Dominican Republic
Kambisisa nkatsakanyo wa tiko leri ni vanhu va rona.
Va Sungula Ku Kuma Vanhu Lava Nga Ni Timbilu Letinene
Swi va tekele nkarhi wo tanihi kwihi varhumiwa vo sungula va le Dominican Republic leswaku va sungula dyondzo ya Bibele?
“Hi Ta Va Kuma”
Endzhaku ko lavisisa loku tekeke malembe ya 13, Pablo González u kume vanhu lava a va lava.
Ku Pfaleriwa Ni Ku Yirisiwa
Xana Timbhoni tin’wana ti swi kote njhani ku tiyisela ku xanisiwa ekhotsweni ku ringana malembe?
Ntirho Wo Chumayela Wu Ya Emahlweni
Ematshan’weni yo vika maendzo yo vuyela ni tiawara, vahuweleri va cince xiviko xi va nxaxamelo wo xava swakudya lowu katsaka khavichi ni xipinichi.
Ti Kume Ntshunxeko, Ti Tlhela Ti Yirisiwa
Ku yirisa ka Timbhoni ta Yehovha loku heteke malembe ya tsevu ku hele hi 1956, laha ti heteke tin’hweti ta 11 ntsena ti ri ni ntshunxeko.
Kereke Ya Khatoliki Na Trujillo
Khale ka museketeri wa mufumi wa le Dominican, Kereke a yi lo cinca xiyimo xa yona ntsena kambe yi tlhele yi kombela ku rivaleriwa eka vanhu va le Dominican.
Nhlaselo Wa Tihanyi
Nhlaselo wa Timbhoni a wu ri wa xiviri, kambe xana wu humelerile?
I Mani Nhloko?
Muchini wo kandziyisa, thini lerikulu ra oyili, saka ni mintsumbula a swi tirhisiwa leswaku ku endliwa ni ku fambisa swakudya swa moya hi nkarhi lowu ntirho wo chumayela a wa ha yirisiwile.
Ku Va eKhombyeni Ro Khomiwa
Hambileswi minhlangano ya tona a yi yirisiwile, Timbhoni ta le Dominican Republic ti kume tindlela to ya emahlweni swin’we ni ku papalata ku khomiwa.
Ku Tiyisela Swi Tisa Ntshunxeko
Endzhaku ka malembe ti ri karhi ti kanetiwa hi mfumo, Timbhoni ta le Dominican Republic ti kume mpfuno ti nga swi langutelanga.
“Ndzi Lwe Ku Fana Ni Nghala”
Luis Eduardo Montás, loyi a ringeteke kambirhi ku dlaya murhangeri wa tiko, u kume ntiyiso wa le Bibeleni loko a ri karhi a lava mpfuno wun’wana wo dlaya murhangeri.
“Ntshembo Wa Mfumo A Hi Norho”
Efraín De La Cruz u khomiwe ni ku biwa hi ndlela ya tihanyi emakhotsweni ya nkombo hikwalaho ko chumayela mahungu lamanene. U swi kotise ku yini ku tshama a hiseka ku ringana malembe yo tlula 60?
“Ndzi Ta Hambeta Ndzi Va Mbhoni Ya Yehovha”
Loko a ta va a byeriwe hi muprista leswaku loko o hlaya Bibele u ta hlangana nhloko, Mary Glass u yi hlayile ivi a kuma leswaku ha yini a byeriwe leswaku a nga fanelanga a yi hlaya.
Ntshunxeko Wo Chumayela
Endzhaku ka ku dlayiwa ka Trujillo ku fike varhumiwa kutani va sungula ku chumayela. Hakatsongo-tsongo Timbhoni ta Yehovha ti swi kotile ku herisa xihlawuhlawu.
A Ti Yi Helo
Ntirho wo chumayela wu ye emahlweni ku nga khathariseki nkwetlembetano wa tipolitiki. I yini lexi kombiseke leswaku Timbhoni “a ti yi helo” eDominican Republic?
Ku Laveka Vachumayeri Lava Engetelekeke
Matimu ya vanhu va Yehovha eDominican Republic a ma ta va ma nga helelanga loko a ku nga boxiwi vanhu lava amukeleke xirhambo xo ya chumayela laha ku nga ni xilaveko.
Ti Rhandza Vamakwavo Va Tona
Endzhaku ka loko Xidzedze xa Georges xi hlasele eDominican Republic hi 1998, matshalatshala ya rirhandzu ya Timbhoni ma pfune vanhu vo tala ni ku dzunisa Yehovha Xikwembu.
Ku Fambisana Ni Xilaveko Lexi Andzaka
Loko nhlayo yi ya yi andza, xana Timbhoni ti tiyiseke njhani leswaku ku ni miako leyi eneleke yo gandzela swin’we ni vamakwerhu lava kuleke hi tlhelo ra moya leswaku va rhangela?
Nsimu Leyi Vanhu Va Kona Va Vulavulaka Xicreole Xa Le Haiti
Timbhoni ta Yehovha ti chumayela rungula ra Mfumo eka vanhu lava vulavulaka Xicreole Xa Le Haiti. Hi ku famba ka nkarhi, ku simekiwe mavandlha naswona ku khomiwe titlilasi ta ririmi rolero.
Ku Tsekatseka Ka Misava eHaiti
Rhavi ra Timbhoni ta Yehovha ra le Dominican Republic ri pfunete hi mphalalo wo tala loko ku ve ni ku tsekatseka ka misava eHaiti hi 2010. Vatirhi va ku tirhandzela va ntsandza-vahlayi va pfunetile.
Ntshembo Lowu Tsakisaka
Ntirho wo chumayela ni wo endla vadyondzisiwa eDominican Republic wu ya emahlweni ninamuntlha ku sukela loko wu sunguriwe hi 1945. Ku ni xivangelo xo langutela vumundzuku lebyinene.
Yehovha U Pfule Timbilu Ta Vanhu Vo Tala
Loko Leonardo Amor a ri eLa Vega, ku hava ni un’we loyi a amukeleke ntiyiso wa Bibele. Xana vanhu a va ta kala va hundzuka?
Vanhu Va 22 Va Tshike Kereke
A ku vuriwa leswaku mpatswa wolowo a wu onha vanhu va doroba rero hi “tidyondzo leti nga riki tinene.” Kambe, Timbhoni ti tirhise tindzimana ta Bibele leswaku ti nyikela tinhlamulo leti enerisaka ta swivutiso swa vanhu.
A A Nga Pfumeli Eka Xikwembu Kambe Sweswi I Nandza Wa Xikwembu
Juan Crispín a a nga pfumeli eka Xikwembu naswona a anakanya leswaku vanhu lava pfukelaka mfumo hi vona va nga antswisaka xiyimo xa misava. I yini lexi n’wi endleke leswaku a nga ha vi munhu loyi a nga pfumeriki leswaku Xikwembu xi kona kambe a va nandza wa Xikwembu?
U Ve Munhu Wo Sungula La Nga Twiki Loyi A Amukeleke Ntiyiso
José Pérez i Mbhoni yo sungula leyi nga twiki ya le Dominican Republic. José u swi kotise ku yini ku ‘twa’ rungula ra Bibele ni ku twisisa tidyondzo ta yona hi ku helela?
U Sungule Ku Hanya Vutomi Lebyi Nga Ni Xikongomelo
José Estévez ni ndyangu wakwe va hanya vutomi lebyi nga ni xikongomelo hakunene. Xana va swi vone njhani leswaku Yehovha i Muhetisisi wa switshembiso swakwe?
A Ndzi Lava Ku Tshika Ku Tirhela Xikwembu
Hambileswi Martín Paredes a dyondzela ku va muprista, u lave ku tshika ku tirhela Xikwembu. Xana buku leyi a yi lombeke eka n’watinkota wa le xikolweni xo dyondzela vufundhisi yi byi cince njhani vutomi byakwe?


text:
MBULAVURISANO | MASSIMO TISTARELLI
Muendli Wa Tirhoboto A Hlamusela Hi Ta Ripfumelo Rakwe
Profesa Massimo Tistarelli i mutivi wa sayense eYunivhesiti ya Sassari eItaly. I un’wana wa vahleri va timagazini tinharhu ta sayense leti hangalasiwaka emisaveni hinkwayo naswona yena swin’we ni van’wana va tsale swiviko leswi tlulaka dzana swa ndzavisiso wa timhaka ta sayense. U dyondza ndlela leyi vanhu va swi kotaka ha yona ku xiya swikandza swa van’wana swin’we ni ku endla swilo leswi tikombaka swi olova swo tanihi ku qhavulela bolo. Kutani u endla fambiselo ro vona ra tirhoboto leri tirhaka ku fana ni ra hina. Mutsari wa Xalamuka! u n’wi vutise hi ta ripfumelo rakwe ni hi ta ntirho wakwe tanihi mutivi wa sayense.
A wu nghena kereke yihi loko wa ha ri ntsongo?
Vatswari va mina a va ri Makhatoliki kambe a va nga yi ekerekeni. Loko ndza ha ri jaha, a ndzi pfumela eka dyondzo ya leswaku Xikwembu a xi kona. A ndzi dyondzisiwe leswaku swilo leswi hanyaka swi lo tiendlekela naswona sweswo ndzi swi teke ku ri ntiyiso. Kambe hambileswi a ndzi nga pfumeli leswaku ku ni Muvumbi loyi a vumbeke vanhu, a ndzi pfumela leswaku ku fanele ku ri ni nchumu wo karhi lowu tlakukeke ku tlula hina. Leswaku ndzi tiva nchumu wolowo, ndzi kambisise vukhongeri bya Vubudha, bya Vuhindu ni bya Vutao, kambe tidyondzo ta byona a ti swi hlamulanga swivutiso swa mina.
I yini leswi ku susumeteleke ku rhandza sayense?
Ku sukela evutsongwanini, a ndzi tsakisiwa hi michini. A ndzi hamba ndzi tlhantlha switlangisi swa mina swa gezi ndzi tlhela ndzi swi hlanganisa. Nakambe a ndzi hamba ndzi vutisa Tatana loyi a a ri munjhiniyara wa michini ya fambiselo ro vulavurisana swivutiso swo tala malunghana ni ndlela leyi swiya-ni-moya ni tinqingho swi tirhaka ha yona.
Wu katsa yini ntirho wa wena tanihi mutivi wa sayense?
Ndzi dyondzele ku va munjhiniyara wa swa elektroniki eYunivhesiti ya Genoa naswona ndzi endle ndzavisiso malunghana ni ndlela leyi ndzi nga antswisaka ha yona matirhelo ya tirhoboto leswaku ndzi ta kuma digri. Ndzi dyondze ngopfu hi vuswikoti bya munhu byo vona ni ku kuma tindlela to kopa vuswikoti byebyo leswaku ndzi byi tirhisa eka tirhoboto.
Ha yini vuswikoti bya hina byo vona byi ku tsakisa?
Hikuva byi rharhangane hi ndlela leyi hlamarisa naswona a byi katsi mahlo ntsena, byi katsa ni ku hlamusela leswi hi swi vonaka. Hi xikombiso, xiya leswi humelelaka loko u qhavulela bolo. Loko u ri karhi u tsutsuma leswaku u yi qhavulela, rivoni ra tihlo ra wena ri ta hundzisa xifaniso xa bolo ri xi yisa eka retina. Xifaniso xexo xi ta famba-famba eka retina ya wena hi ku ya hi mafambelo ya bolo ni ya tihlo ra wena. Entiyisweni, hi ntolovelo u dzikisa tihlo ra wena eka bolo. Kutani xifaniso xa yona xa yima eka retina ya wena loko ndhawu leyi nga endzhaku ka yona yi vonaka yi ri eku fambeni.
Hi nkarhi lowu fanaka, fambiselo ra wena ro vona ri hlayela rivilo ra bolo ni lomu yi kongomeke kona. Lexi hlamarisaka hileswaku ku hlayela koloko ku sungula eka retina loko tihlo ra wena ri ri karhi ri pima mafambelo ya bolo ni ndhawu leyi nga endzhaku ka yona. Kutani nsiha wa le tihlweni wu rhumela rungula leri kumiweke hi retina ebyongweni bya wena naswona byona byi tlhela byi kambisisa rungula rero ivi byi ku byela leswaku u qhavulela bolo yoleyo. Ndlela leyi endlelo rero hinkwaro ri rharhanganeke ha yona ya hlamarisa swinene.
I yini leswi ku susumeteleke ku pfumela eka Muvumbi?
Hi 1990, ndzi hete tin’hweti to hlayanyana edorobeni ra Dublin le Ireland, ndzi ri karhi ndzi endla ndzavisiso eKholichi ya Trinity. Loko mina ni nsati wa mina Barbara hi ri endleleni yo tlhelela ekaya, hi vulavule hi vumundzuku bya vana va hina. Hi tlhele hi teka xiboho xo endzela sesi wa mina loyi a nga Mbhoni ya Yehovha. Sesi u ndzi nyike buku leyi nge Life—How Did It Get Here? By Evolution or by Creation? leyi kandziyisiweke hi Timbhoni. Ndzavisiso lowu dzikeke lowu endliweke ebukwini yoleyo wu ndzi hlamarise ngopfu. Kutani ndzi xiye leswaku ndzi pfumele eka dyondzo ya ku tiendlekela ka swilo handle ko rhanga hi ku kambisisa loko byi ri kona hakunene vumbhoni lebyi yi seketelaka. Hi xikombiso, a ndzi tibyela leswaku dyondzo leyi a yi seketeriwa kahle hi masalela ya swilo leswi feke. Kambe a swi tano. Kutani loko ndzi hambete ndzi kambisisa dyondzo leyi, ndzi ye ndzi khorwiseka leswaku vanhu lava yi dyondzisaka va tirhisa mavulavulelo yo tikukumuxaka lama nga sekeriwangiki helo.
Ndzi anakanye hi ntirho wa mina wo endla tirhoboto. Xana i ntirho wa mani lowu a ndzi ri eku wu kopeni?
Kutani ndzi anakanye hi ntirho wa mina wo endla tirhoboto. Xana i ntirho wa mani lowu a ndzi ri eku wu kopeni? A ndzi nge pfuki ndzi endle rhoboto leri kotaka ku qhavulela bolo ku fana ni munhu. Rhoboto ri nga kunguhatiwa ku qhavulela bolo, kambe ehansi ka swiyimo leswi hleriweke ntsena. A ri nge swi koti ku yi qhavulela ehansi ka swiyimo leswi yi nga endleriwangiki swona. Vuswikoti bya hina byo dyondza byi tlakuke swinene ku tlula bya muchini naswona michini leyi tolovelekeke yi ni vaendli va yona! Mhaka leyi ko va yin’wana ya timhaka to tala leti ndzi susumeteleke ku gimeta hileswaku ku fanele ku ri ni Muvumbi loyi a hi vumbeke.
Ha yini u ve Mbhoni ya Yehovha?
Xivangelo xin’wana hileswi mina na Barbara a hi rhandza maendlelo ya tona lama dzikeke yo dyondza. Ngopfu-ngopfu a ndzi tsakisiwa hi ndzavisiso lowu endliweke eminkandziyisweni ya tona. Ndzavisiso lowu dzikeke wu va koka rinoko vanhu vo fana na mina, lava lavaka ku tiva swilo hi vuenti. Hi xikombiso, ndzi sungule ku byi tsakela swinene vuprofeta byo tala lebyi nga eBibeleni. Ku dyondza ha byona swi ndzi khorwisile leswaku hakunene Bibele yi tsariwe hi Xikwembu. Hi 1992, mina na Barbara hi khuvuriwile tanihi Timbhoni ta Yehovha.
Xana dyondzo ya wena ya sayense yi tsanise ripfumelo ra wena?
Ematshan’weni ya sweswo, dyondzo ya sayense yi tiyise ripfumelo ra mina. Hi xikombiso, xiya ndlela leyi hi kotaka ku xiya swikandza swa van’wana ha yona. Ricece ri nga kota ku xiya swikandza swa vanhu endzhakunyana ka tiawara ri velekiwile. Mina na wena hi nga namba hi xiya munhu loyi hi n’wi tivaka, hambiloko a ri exikarhi ka ntshungu. Hi nga ha kota ku vona loko a tsakile kumbe a nga tsakanga. Kambe swi nga ha endleka hi nga swi tivi nikatsongo leswaku ku kota ku xiya swikandza swa vanhu hi ndlela yoleyo swi katsa ku kambisisa rungula ro tala ngopfu hi rivilo lerikulu swinene.
Ndza khorwiseka hi ku helela leswaku fambiselo ra hina ro vona i nyiko ya risima leyi humaka eka Yehovha Xikwembu. Tinyiko takwe, leti katsaka Bibele, ti ndzi susumetela ku n’wi nkhensa ni ku byela vanhu van’wana ha yena. Phela, miehleketo ya mina yi ndzi byela leswaku u faneleriwa hi ku fundzhiwa hikwalaho ka swilo leswi a swi endleke.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tihosi 23:1-37
23 Hiloko hosi yi rhumela rito kutani va hlengeleta vakulukumba hinkwavo va Yuda ni va Yerusalema.+2 Endzhaku ka sweswo hosi yi tlhandlukela endlwini ya Yehovha, vavanuna hinkwavo va Yuda ni vaaki hinkwavo va Yerusalema va ri na yona, ni vaprista+ ni vaprofeta ni vanhu hinkwavo, ku suka eka lontsongo ku ya eka lonkulu;+ yi sungula ku hlaya+ marito hinkwawo ya buku+ ya ntwanano+ va yingisile, leyi yi kumiweke endlwini ya Yehovha.+3 Hosi yi hambeta yi yima ekusuhi ni phuphu,+ kutani yi endla ntwanano+ emahlweni ka Yehovha leswaku yi landzela+ Yehovha nileswaku yi hlayisa swileriso+ swa yena ni switiyisekiso+ swa yena ni milawu+ ya yena hi mbilu+ ya yona hinkwayo ni hi moya-xiviri+ wa yona hinkwawo, hi ku hetisisa marito ya ntwanano lowu, lawa ma tsariweke ebukwini leyi.+ Hiloko vanhu hinkwavo va yima va tiyile eka ntwanano lowu.+4 Hosi yi ya emahlweni yi lerisa Hilkiya+ lowa muprista lonkulu ni vaprista va xiyimo xa vumbirhi ni valanguteri va nyangwa,+ leswaku va humesa swingolongondzwana hinkwaswo etempeleni ya Yehovha, leswi a swi endleriwe Bali+ ni swa mhandzi yo kwetsima+ ni swa vuthu hinkwaro ra le matilweni.+ Hiloko a swi hisa ehandle ka Yerusalema, emasin’wini ya Kedroni,+ nkuma wa swona a wu tisa eBethele.+5 Vaprista va swikwembu swimbe a va tshikisa ntirho, lava tihosi ta Yuda a ti va veke leswaku va mbulukisa xitlhavelo etindhawini leti tlakukeke emitini ya Yuda ni le tindhawini leti rhendzeleke Yerusalema, ni lava a va mbulukisela Bali+ xitlhavelo, edyambyini ni le n’wetini ni le nhlengeletweni wa tinyeleti to karhi ni le ka vuthu hinkwaro ra le matilweni.+6 Nakambe, a humesa mhandzi yo kwetsima+ endlwini ya Yehovha a yi tisa ehandle ka Yerusalema, enkoveni wa Kedroni, a yi hisa+ enkoveni wa Kedroni, a yi sila yi va mapa, kutani a tsutsuxela mapa ya yona ehenhla ka xilahlo+ xa vana va vanhu.7 Nakambe, a hirimuxa tindlu ta tinghwavava ta xinuna ta le tempeleni+ leti a ti ri endlwini ya Yehovha, laha vavasati a va luka mintsonga ya tindhumbha ta mhandzi yo kwetsima kona.8 Hiloko a tisa vaprista hinkwavo ku suka emitini ya Yuda, leswaku tindhawu leti tlakukeke a ti endla ti nga byi fanelekeli vugandzeri, laha vaprista va mbulukiseke xitlhavelo kona, ku suka eGeba+ ku ya fika eBera-xeba;+ a hirimuxa tindhawu leti tlakukeke ta tinyangwa leti a ti ri evunghenweni bya nyangwa ya Yoxuwa, ndhuna ya muti, lebyi a byi ri eximatsini loko munhu a nghena enyangweni ya muti.9 Ntsena vaprista+ va tindhawu leti tlakukeke a va tlhandlukelanga ealitarini ya Yehovha le Yerusalema, kambe va dye swinkwa leswo-ke-comela+ exikarhi ka vamakwavo.10 Tofete+ leyi yi nga enkoveni wa vana va Hinomu,+ a yi endla yi nga byi fanelekeli vugandzeri, leswaku ku nga vi na munhu la endlaka leswaku n’wana wakwe wa jaha ni wa nhwanyana a nghena endzilweni+ a ya eka Moleke.+11 Nakambe, a endla leswaku tihanci leti tihosi ta Yuda ti tinyiketeke edyambyini ti nga ha ngheni endlwini ya Yehovha hi le kamareni+ ro dyela eka rona ra Natani-meleke mutirhi wa le hubyeni, leri a ri ri emakupakupeni; a hisa makalichi ya dyambu+ hi ndzilo.12 Tialitari leti a ti ri ehenhla ka lwangu+ ra kamara ra le henhla ka lwangu ra Akazi, leti hosi ya Yuda yi tiendleke, ni tialitari+ leti Manase a tiendleke eswivaveni swimbirhi swa yindlu ya Yehovha, hosi yi ti hirimuxa, endzhaku ka sweswo yi ti pfotlosela kwalaho, yi tsutsuxela mapa ya tona enkoveni wa Kedroni.13 Kutani tindhawu leti tlakukeke leti a ti ri emahlweni+ ka Yerusalema, leti a ti ri exineneni xa Ntshava ya Ndzoviso, leti Solomoni+ hosi ya Israyele a ti akeleke Axitoreti+ ku nga nchumu lowu nyenyetsaka wa Vasidoni, na Kemoxi+ nchumu lowu nyenyetsaka wa Mowabu na Milikomo+ nchumu lowu nyenyetsaka wa vana va Amone, hosi yi swi endla swi nga byi fanelekeli vugandzeri.14 Yi tshove+ tinsika to kwetsima, yi tsema timhandzi to kwetsima, yi tata tindhawu ta tona hi marhambu ya vanhu.15 Naswona alitari leyi a yi ri eBethele,+ ndhawu leyi tlakukeke leyi Yerobuwamu+ n’wana wa Nebati a yi endleke, a dyohisa Israyele,+ hambi ku ri alitari yoleyo ni ndhawu leyi tlakukeke, yi swi hirimuxile. Hiloko yi hisa ndhawu leyi tlakukeke; yi yi sila yi va mapa, yi hisa mhandzi yo kwetsima.16 Loko Yosiya a hundzuluka, a vona swilahlo leswi a swi ri entshaveni. Hiloko a rhumela rito leswaku ku ya tekiwa marhambu eswilahlweni, ma hisiwa+ ehenhla ka alitari, leswaku a yi endla yi nga byi fanelekeli vugandzeri, hi ku landza rito+ ra Yehovha leri munhu wa Xikwembu xa ntiyiso a ri huweleleke,+ a vula swilo leswi.17 Kutani a ku: “Xana ribye ra sirha leri ndzi ri vonaka lahaya i ra yini?” Hiloko vavanuna va muti va ku eka yena: “I xilahlo+ xa munhu wa Xikwembu xa ntiyiso loyi a a huma eYuda+ leswaku a huwelela swilo leswi u swi endleke ku avanyisa alitari ya Bethele.”+18 Kutani a ku: “A a wise.+ Ku nga tshuki ku va ni munhu loyi a kavanyetaka marhambu yakwe.” Hiloko va tshika marhambu yakwe swin’we ni marhambu ya muprofeta+ la teke a huma eSamariya.19 Yosiya a susa ni tindlu+ hinkwato ta tindhawu leti tlakukeke leti a ti ri emitini+ ya Samariya, leti tihosi+ ta Israyele ti ti akeke leswaku ti khunguvanyisa+ ha tona, a ya emahlweni a ti endla hi ku landza hinkwaswo leswi a swi endleke eBethele.+20 Hiloko a endla xitlhavelo hi vaprista+ hinkwavo va tindhawu leti tlakukeke, lava a va ri kwalaho etialitarini, a hisa marhambu ya vanhu ehenhla ka tona.+ Endzhaku ka sweswo a tlhelela eYerusalema.21 Kutani hosi yi lerisa vanhu hinkwavo, yi ku: “Endlelani Yehovha Xikwembu xa n’wina paseka,+ hi ku landza hinkwaswo leswi tsariweke ebukwini leyi ya ntwanano.”+22 Hikuva a ku si tshama ku endliwa paseka yo fana ni leyi ku sukela emasikwini ya vaavanyisi lava va avanyiseke Israyele,+ kumbe masiku hinkwawo ya tihosi ta Israyele ni tihosi ta Yuda.+23 Kambe paseka leyi yi endleriwe Yehovha eYerusalema hi lembe ra vu-18 ra Hosi Yosiya.+24 Nakambe, vangoma+ ni vavhumbhi lavakulu+ va swiendlakalo ni terafimi+ ni swifaniso swa hava leswi hombolokeke+ ni swilo hinkwaswo leswi nyenyetsaka+ leswi nga humelela etikweni ra Yuda ni ra Yerusalema, Yosiya u swi suse hinkwaswo, leswaku a hetisisa marito ya nawu+ lawa a ma tsariwe ebukwini+ leyi Hilkiya lowa muprista a yi kumeke endlwini ya Yehovha.+25 A ku na hosi leyi nga fana na yena emahlweni ka yena, leyi yi nga tlhelela+ eka Yehovha hi mbilu ya yona hinkwayo ni hi moya-xiviri+ wa yona hinkwawo ni hi matimba ya yona lamakulu hinkwawo, hi ku ya hi nawu wa Muxe hinkwawo; naswona a yi vanga kona leyi faneke na yona endzhaku ka yena.26 Hambiswiritano, Yehovha a nga tlhelanga eku hlundzukeni kakwe lokukulu, ku hlundzuka ka yena loku pfurheleke Yuda+ hikwalaho ka swilo hinkwaswo leswi khunguvanyisaka, leswi Manase a va endleke leswaku va n’wi hlundzukisa ha swona.+27 Kambe Yehovha a ku: “Yuda+ na yena ndzi ta n’wi susa emahlweni ka mina,+ hilaha ndzi suseke Israyele hakona;+ kunene ndzi ta bakanya muti lowu ndzi wu hlawuleke, yena Yerusalema ni yindlu leyi ndzi vuleke ha yona, ndzi ku, ‘Vito ra mina ri ta tshama kona.’”+28 Loko ku ri timhaka letin’wana ta Yosiya ni hinkwaswo leswi a swi endleke, xana a swi tsariwanga ebukwini+ ya timhaka ta masiku ya tihosi ta Yuda?29 Emasikwini yakwe, Faro Neko+ hosi ya Egipta a tlhandluka a ta eka hosi ya Asiriya enambyeni wa Yufrata,+ Hosi Yosiya a famba a ya n’wi hlanganisa;+ kambe hi ku hatlisa loko a n’wi vona, a n’wi dlaya+ eMegido.+30 Hiloko malandza yakwe ma n’wi fambisa hi kalichi a file, ku suka eMegido va n’wi tisa eYerusalema,+ va n’wi lahla esirheni rakwe. Kutani vanhu va tiko va teka Yowohazi+ n’wana wa Yosiya va n’wi tota va n’wi endla hosi ematshan’weni ya tata wakwe.31 Yowohazi+ a a ri ni malembe ya 23 hi vukhale loko a sungula ku fuma, u fume tin’hweti tinharhu eYerusalema. Vito ra mana wakwe a ku ri Hamutala+ n’wana wa Yeremiya wa le Libna.32 A sungula ku endla swo biha ematihlweni ya Yehovha, hi ku landza hinkwaswo leswi vatata wakwe va swi endleke.+33 Kutani Faro Neko+ a n’wi boha+ eRibla,+ etikweni ra Hamati, leswaku a n’wi sivela ku fuma eYerusalema, a sindzisa tiko leswaku ri riha+ titalenta ta silivhere ta 100+ ni talenta ya nsuku.+34 Ku tlula kwalaho, Faro Neko a endla Eliyakimi+ n’wana wa Yosiya a va hosi ematshan’weni ya Yosiya tata wakwe, a cinca vito rakwe ri va Yoyakimi; a teka Yowohazi a n’wi tisa aEgipta laha a nga hetelela a fele kona.+35 Yoyakimi a nyika Faro silivhere+ ni nsuku. Ntsena u hakerise tiko xibalo+ leswaku ri humesa silivhere hi xileriso xa Faro. U sindzise leswaku silivhere ni nsuku leswi humaka eka vanhu va tiko swi nyikiwa Faro Neko, hi ku ya hi mpimo wa xibalo+ xa munhu un’wana ni un’wana.36 Yoyakimi+ a a ri ni malembe ya 25 hi vukhale loko a sungula ku fuma, u fume malembe ya 11 eYerusalema.+ Vito ra mana wakwe a ku ri Zebida n’wana wa Pedaya la humaka eRhuma.37 A ya emahlweni a endla swo biha+ ematihlweni ya Yehovha, hi ku landza hinkwaswo leswi vatata wakwe va swi endleke.+


text:
1U nga kawuke ngu mtamo awu i ku wahombe kwako; aniko m'khongotele nga tate wako; vafana va kawuke nga vananda vako; 2vavasikati va hombe va khongotele nga vamame vako, mahorana ma angule nga tindiyako ngu kotshe kubasa ka mbilu. 3Vekela txithavo tinoni, atile i ku tinoni kha ditshuri. 4Ngukusa, ngako msikati wa noni a di ni vanana mwendo vatukulu, ti lumba vona kuthanga ve komba txithavo ka vaveleki vawe ni ku va tshumetela asi va nga si amukela kwawe. Atiya ngu tona ti tsakisako masoni ka Txizimu. 5Se ka wule i ku noni kha ditshuri, awu a nga sala ekhalela, eyo a vekile txithembo txakwe ka Txizimu, a zumba a txi khongela ni kukombela wusiku ni mtshikari. 6Kasi awule a lavako ku ti mahela kuranda, eyo hambi a txi hanya, a fite. 7Atiya ngu tona u fanelako ku va laya ka tona, kasiku ve zumba va singa ni txisolo. 8Awu a si khataleliko maxaka akwe, ngutungutu ava i ku va mwaya wakwe, eyo a kanyisile likholo, a bihile ngutu kupinda dihedheni. 9Wamsikati wa noni a na bhalwe dibhukuni ka tinoni tsena ngako a di ni tanga yi yi ku singa hahatshi ka mtxhanu wa makumi ni dimwedo a malembe, na i di wu a nga ti tekilwe ngu mwamna mmweyo. 10Ta laveka ti to e ziwa ngu mithumo yakwe ya yinene; kufana ni kukulisa vanana ngu nzila ya yinene, kuamukela vapfhumba, ku kuwula mikondo ya vasawuleki, kuvhuna ava va xanisekako, ni ku ti ningetela ka yotshe mithumo ya yinene. 11Se vavasikati va va nga felwa i di ngadi vaphya, evo zumbela kule navo.Nguko minavelo yawe, ngako yi txi va hambanisa ni Kristu, va na lava kutshumela ve tekwa; 12se ve mana mnandu ngukuva ve wila ku ti ñola kwawe ko khata. 13Hahanze keto, vavasikati va va nga felwa i di ngadi vaphya, ngako va si thumi txilo, va gonda kurenzelekela ni miti, i singa ngu kota ya wukara tsena, aniko kambe va ti ningetela mu ka siwombawomba sa kulenga vamwane, ve ti maha valanduli va timhaka ta wutomi wa vane, ve wombawomba ngu ti ti si faneliko kuwombwa. 14Ngu toneto ni navela ti to tinoni ti ku ngadi tiphya ti tekwa, ti veleka vanana, ti wonda mwaya, ti si tuleli mlala nzila yo womba kubiha ngu wukhongeli. 15Nguko ti ho timwane tinoni, ti nga ti hambanisa ni mlayo ti txi londeta sathane. 16Ngako wamsikati wa dikholwa a di ni tinoni mtini kwakwe a na ti vhune; dibanza di nga nemetwe ngu txona, kasiku di si kota kuvhuna ava hakunene i ku tinoni ta ditshuri. 17Madhota awa ma tsimbitisako tatinene mthumo wa wuthangeli, ma fanetwe ngu kutshungulwa kambidi, ngutungutu aawa ma thumelako kutxhumayela dipswi ni kugondisa; 18Kunene Mibhalo ya womba yi txi: “U nga sunge txisofu txa homu yi yi hulako”, ni tiya kambe ta ku: “Txithumi txi fanetwe ngu muholo wa txona.” 19U nga amukele mhaka ya kumangalela mthangeli, hahanze ka wufakazi wa vathu vambidi mwendo vararu. 20Kawuka avale va wonhako masoni ka votshe kasiku ve telwa ngu kuthava. 21Na ku laya masoni ka Txizimu ni ka Kristu Jesu, kumweko ni ka tingelozi to sawuleka, ti to u veketa sileleto siya, u nga lamule ngu kuwona khohe ya mthu, u nga mahe txilo ngu kulondisela wuxaka. 22U nga tutumele kusanzeka manza mthu kasiku u si rwali siwonho sa mmwane. Awe upune ti ñole, u txi zumba u di basile mbilu. 23U nga ye masoni ngu kuzumba u txi sela mati basi, selanyana vhinya ya yidotho, ngu mhaka ya mndani kwako ni mhaka ya kukhala ngu kulwalalwala. 24Va ho vathu vava siwonho sawe si wonekako ha kubasani, va si nzi kulamulwa, kasi sa vamwane si woneka msana keto. 25Kufana ni toneto, mithumo ya yinene ya ti wonekisa; hambi yile hi si yi woniko kha yi si koti kuzumba kusisalani.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yeremiya 22:1-30
22 Yehovha u te: “Rhelela u ya endlwini ya hosi ya Yuda, u fika u vula rito leri.2 Kutani u fanele u ku, ‘Twana rito ra Yehovha, Wena hosi ya Yuda la tshameke exiluvelweni xa Davhida,+ wena ni malandza ya wena swin’we ni vanhu va wena, lava nghenaka hi tinyangwa leti.+3 Yehovha u te: “Kombisani vululami ni ku tshembeka, mi kutsula loyi a kanganyisiwaka evokweni ra mudyeleri; naswona mi nga tshuki mi khoma muluveri hi tihanyi, n’wana la nga riki na tatana kumbe noni.+ Mi nga va endleli madzolonga.+ Naswona mi nga tshuki mi halata ngati leyi nga riki na nandzu endhawini leyi.+4 Hikuva loko mo tikarhatela ku endla rito leri, kunene etinyangweni ta yindlu leyi ku ta nghena ni tihosi leti tshamaka exiluvelweni xa Davhida,+ ti khandziye makalichi ni tihanci, yona yi ri ni malandza ya yona ni vanhu va yona.”’+5 “‘Kambe loko mi nga yingisi marito lawa, ndzi hlambanya hi mina,’+ ku vula Yehovha, ‘leswaku yindlu leyi yi ta va ndhawu leyi onhakeke.’+6 “‘Hikuva Yehovha u vule leswi malunghana ni yindlu ya hosi ya Yuda, a ku, ‘U fana na Giliyadi eka mina, nhloko ya Lebanoni.+ Hakunene ndzi ta ku endla mananga;+ loko ku ri miti, a wu kona ni wun’we lowu nga ta va ni vaaki.+7 Kutani ndzi ta vitanela valovisi,+ un’wana ni un’wana ni matlhari yakwe;+ va ta tsema mikedari+ ya wena leyo hlawuleka, va yi wisela endzilweni.+8 Entiyisweni matiko yo tala ma ta hundza hi le mutini lowu kutani ma byelana ma ku: “Hikwalaho ka yini Yehovha a endle hi ndlela leyi eka muti lowu lowukulu?”+9 Kutani va ta ku: “Hikwalaho ka leswi va siyeke ntwanano wa Yehovha Xikwembu xa vona,+ va nkhinsamela swikwembu swin’wana ni ku swi tirhela.”’+10 “Mi nga n’wi rileli loyi a feke,+ naswona mi nga n’wi tshandzisi. N’wi rileleni ngopfu loyi a fambaka, hikuva a nge he vuyi naswona a nge ri voni tiko ra maxaka yakwe.11 Hikuva malunghana na Xalumu+ n’wana wa Yosiya, hosi ya Yuda loyi a fumaka ematshan’weni ya Yosiya tata wakwe,+ loyi a sukeke endhawini leyi, Yehovha u te, ‘A nge he tlheleli kona.12 Hikuva u ta fela endhawini leyi va n’wi yiseke eka yona evukhumbini, naswona tiko leri a nge he tlheli a ri vona.’+13 “Khombo eka loyi a akaka yindlu yakwe,+ ku nga ri hi ku tshembeka, ni makamara yakwe ya le henhla, ku nga ri hi vululami, hi ku tirhisa munhu-kulobye la tirhelaka swa hava, loyi a nga n’wi nyikiki hakelo ya yena;+14 loyi a nge, ‘Ndzi ta tiakela yindlu leyi pfulekeke ni makamara ya le henhla lamakulu;+ naswona yi fanele yi va ni mafasitere lamakulu, mapulanga ya kona ma ta va ya mukedari,+ ma totiwa pende yo tshwuka.’+15 Xana u ta hambeta u fuma hikwalaho ka leswi u phikizanaka hi ku tirhisa mukedari? Loko ku ri tata wa wena, xana a nga dyanga, a nwa, a endla hi vululami ni hi ku tshembeka?+ Emhakeni yoleyo swi n’wi fambele kahle.+16 U xi yimelerile xirilo xa loyi a xanisiwaka ni loyi a nga xisiwana.+ Emhakeni yoleyo swi fambe kahle. ‘Xana a ku nga ri mhaka ya ku ndzi tiva?’ ku vula Yehovha.17 ‘Hakunene mahlo ya wena ni mbilu ya wena a swi le ka xin’wana loko ku nga ri ehenhla ka mpindzulo wo biha,+ ni le henhla ka ngati ya loyi a pfumalaka nandzu leswaku ma yi halata,+ ehenhla ka ku dyelela ni le henhla ka ku phanga leswaku ma swi yisa emahlweni.’18 “Hikokwalaho malunghana na Yoyakimi+ n’wana wa Yosiya, hosi ya Yuda, Yehovha u te, ‘A va nge n’wi rileli: “Oho, makwerhu wa xinuna! Oho makwerhu wa xisati!” A va nge n’wi rileli: “Oho, Wena mulawuri! Oho, xindzhuti xakwe!”+19 U ta lahliwa ku fana niloko ku lahliwa mbhongolo ya xinuna,+ a koka-kokiwa ni ku cukumetiwa, ehandle ka tinyangwa ta Yerusalema.’+20 “Tlhandluka u ya eLebanoni+ u huwelela, u humesa rito ra wena eBaxani.+ U huwelela eAbarima,+ hikuva hinkwavo lava va ku rhandzaka swinene va tshovekile.+21 Ndzi vulavule na wena enkarhini wo pfumala ku karhateka.+ U te, ‘A ndzi nge yingisi.’+ Leyi a ku ri ndlela ya wena ku sukela evuntshweni bya wena, hikuva a wu ri yingisanga rito ra mina.+22 Mheho yi ta risa varisi va wena hinkwavo;+ loko ku ri lava va ku rhandzaka swinene, va ta ya evukhumbini.+ Hikuva enkarhini wolowo u ta khomiwa hi tingana, kunene u ta tsongahateka hikwalaho ka khombo ra wena hinkwaro.+23 Oho wena la tshamaka eLebanoni,+ la nga ni xisaka emirhini ya mikedari,+ kunene u ta va ni nhlomulo swinene loko u fikeriwa hi ku lun’wa ka ku veleka,+ switlhavi swa ku veleka swo fana ni swa wansati loyi a velekaka!”+24 “‘Loko ntsena ndza ha hanya,’ ku vula Yehovha, ‘hambiloko Koniya+ n’wana wa Yoyakimi,+ hosi ya Yuda, o va xingwavila xa mfungho+ xa voko ra mina ra xinene, a ndzi ta ku susa!+25 Naswona ndzi ta ku nyikela evokweni ra lava va lavaka moya-xiviri+ wa wena ni le vokweni ra lava u va chavaka ni le vokweni ra Nebukadretsara hosi ya Babilona ni le vokweni ra Vakalidiya.+26 Kutani ndzi ta ku lahla swin’we ni mana wa wena+ loyi a ku velekeke mi ya eka tiko rin’wana leri mi nga velekeriwangiki eka rona, hi kona laha mi nga ta fela kona.+27 Etikweni leri va nga ta wu tlakusela eka rona moya-xiviri wa vona leswaku va tlhelela eka rona, a va nge tlheleli.+28 Xana Koniya+ loyi wo va xivumbeko ntsena lexi languteriwaka ehansi, lexi fayeteriweke,+ kumbe xibya lexi nga tsakisiki?+ Ha yini yena ni vana vakwe va fanele va lahliwa, va cukumeteriwa etikweni leri va nga ri tiviki?’+29 “Oho misava, misava, misava, twana rito ra Yehovha.+30 Yehovha u te, ‘Tsalani ehansi leswaku munhu loyi a nga na n’wana,+ leswaku i munhu la tiyeke emirini loyi a nga ta ka a nga humeleli emasikwini yakwe; hikuva eka vana va yena a nga kona ni un’we loyi a nga ta humelela,+ a tshama exiluvelweni xa Davhida,+ a nga ha tlheli a fuma eYuda.’”


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Varhoma 7:1-25
7 Xana swi nga endleka mi nga swi tivi, vamakwerhu, (hikuva ndzi vulavula ni lava va tivaka nawu,) leswaku Nawu wu lawula munhu, ntsena loko a ha hanya?+2 Hi xikombiso, wansati loyi a tekiweke u bohiwa hi nawu eka nuna wa yena loko a ha hanya; kambe loko nuna wa yena a fa, u ntshunxiwile enawini wa nuna+ wa yena.3 Hikwalaho, loko nuna wa yena a ha hanya, u ta vitiwa wansati wa vuoswi loko a va nsati wa wanuna+ un’wana. Kambe loko nuna wa yena a fa, u ntshunxekile enawini wa nuna wa yena, lerova a hi wansati wa vuoswi loko a va nsati wa wanuna+ un’wana.4 Kutani vamakwerhu, na n’wina mi endliwe lava feke eNawini+ hi miri wa Kreste, leswaku mi ta va va un’wana,+ loyi a pfuxiweke eka lava feke,+ leswaku hi ta vekela Xikwembu mihandzu.+5 Hikuva loko ha ha famba hi ku pfumelelana ni nyama,+ ku navela ka vudyoho loku a ku pfuxiwa hi Nawu a ku tirha eka swirho swa hina leswaku hi humesa mihandzu leyi yisaka eku feni.+6 Kambe sweswi hi ntshunxiwile eNawini,+ hikuva hi file+ eka wona lowu a wu hi khome swi tiya, leswaku hi ta va mahlonga+ hi mianakanyo leyintshwa hikwalaho ka moya,+ ku nga ri hi mianakanyo ya khale hikwalaho ka nawu+ lowu tsariweke.7 Kutani hi ta ku yini? Xana Nawu i xidyoho?+ Sweswo swi nga tshuki swi va tano! Kunene ingi ndzi nga xi tivanga xidyoho+ loko a ku nga ri hikwalaho ka Nawu; naswona, hi xikombiso, ingi ndzi nga ku tivanga ku navela+ loko Nawu a wu nga vulanga wu ku: “U nga tshuki u navela.”+8 Kambe xidyoho, leswi xi endliweke xi va erivaleni hikwalaho ka xileriso,+ xi vange ku navela ka mixaka hinkwayo eka mina, hikuva handle ka nawu, xidyoho a xi file.+9 Entiyisweni, khale a ndzi hanya handle ka nawu;+ kambe loko xileriso xi fika,+ xidyoho xi tlhele xi hanya, kambe mina ndzi file.+10 Naswona xileriso lexi a xi yisa evuton’wini,+ mina ndzi xi kume xi yisa eku feni.+11 Hikuva xidyoho, leswi xi endliweke xi va erivaleni hikwalaho ka xileriso, xi ndzi kanganyisile,+ xi ndzi dlaya hikwalaho ka xileriso.12 Hikwalaho, loko ku ri Nawu wa kwetsima,+ na xona xileriso xa kwetsima, xi lulamile,+ i xinene.+13 Kutani, xana leswi nga swinene swi ve rifu eka mi-na? Sweswo swi nga tshuki swi endleka! Kambe i xidyoho lexi veke rifu, leswaku swi ta kombisiwa leswaku i xidyoho xi ndzi vangelaka rifu hi leswi nga swinene;+ leswaku xidyoho xi ta va ni vudyoho lebyikulu ngopfu hikwalaho ka xileriso.+14 Hikuva ha swi tiva leswaku Nawu i wa moya;+ kambe mina ndzi wa nyama, ndzi xaviseriwe xidyoho.+15 Hikuva leswi ndzi swi endlaka a ndzi swi tivi. Hikuva leswi ndzi swi navelaka a ndzi hanyi hi swona; kambe leswi ndzi swi vengaka hi swona leswi ndzi swi endlaka.16 Hambiswiritano, loko leswi ndzi nga swi naveliki ku ri swona leswi ndzi swi endlaka,+ ndza pfumela leswaku Nawu i wunene.+17 Kambe a swa ha endliwi hi mina, kambe i xidyoho lexi tshamaka eka mina.+18 Hikuva ndza swi tiva leswaku eka mina, ku nga enyameni ya mina, a ku tshami nchumu lexinene;+ hikuva vuswikoti byo navela+ byi kona eka mina, kambe vuswikoti byo endla+ leswi nga swinene a byi kona.19 Hikuva leswinene leswi ndzi swi navelaka a ndzi swi endli,+ kambe leswo biha leswi ndzi nga swi naveliki hi swona leswi ndzi hanyaka hi swona.20 Loko leswi ndzi nga swi naveliki ku ri swona leswi ndzi swi endlaka, a swa ha endliwi hi mina, kambe i xidyoho lexi tshamaka eka mina.+21 Kutani eka mina ndzi kuma nawu lowu: leswaku loko ndzi navela ku endla leswi lulameke,+ leswo biha swi kona eka mina.+22 Kunene ndza wu tsakela+ nawu wa Xikwembu hi ku ya hi munhu+ loyi ndzi nga yena endzeni,23 kambe eswirhweni+ swa mina ndzi vona nawu wun’wana lowu lwaka+ ni nawu wa mianakanyo+ ya mina, wu ndzi endla khumbi ra nawu+ wa xidyoho lowu nga eswirhweni swa mina.24 Mina munhu wa maxangu! I mani loyi a nga ta ndzi ponisa eka miri lowu weriwaka hi rifu+ leri?25 Ndzi nkhensa Xikwembu ha Yesu Kreste Hosi+ ya hina! Hikwalaho, emianakanyweni ya mina, ndzi hlonga ra nawu+ wa Xikwembu, kambe enyameni ya mina ndzi hlonga ra nawu+ wa xidyoho.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Marka 9:1-50
9 Ku tlula kwalaho, a ya emahlweni a ku eka vona: “Ndzi tiyisile ndzi ri eka n’wina, Ku ni van’wana lava yimeke laha lava nga ta ka va nga nantswi rifu nikatsongo va nga si rhanga va vona mfumo wa Xikwembu wu ri eku fumeni.”+2 Endzhaku ka masiku ya tsevu Yesu a teka Petro na Yakobo na Yohane, a tlhandlukela na vona entshaveni leyi tlakukeke va ri swavo. Hiloko a hundzuriwa emahlweni ka vona,+3 ni tinguvu takwe ta le handle ti vangama, ti basa swinene ku tlula leswi muhlantswi wa swiambalo wihi ni wihi wa laha misaveni a nga ti basisaka hakona.+4 Nakambe, Eliya a ri na Muxe va humelela eka vona, va ri karhi va bula na Yesu.+5 Kutani Petro a angula Yesu a ku: “Rabi, i swinene leswaku hi va laha, hi pfumelele hi dzima mintsonga yinharhu, wun’wana wu va wa wena, wun’wana wu va wa Muxe, wun’wana wu va wa Eliya.”+6 Entiyisweni, a a nga swi tivi leswaku u ta angula a ku yini, hikuva a va chavile swinene.7 Kutani ku vumbeka papa, ri va funengeta, rito+ ri huma epapeni ri ku: “Loyi i N’wananga,+ la rhandzekaka; n’wi yingiseni.”+8 Hambiswiritano, hi xitshuketa va rhalarhala kambe va nga ha voni munhu a ri na vona, loko ku nga ri Yesu ntsena.+9 Loko va ri karhi va rhelela hi le ntshaveni, a va lerisa hi ku kongoma leswaku va nga runguleli+ munhu leswi va swi voneke, ku fikela loko N’wana wa munhu a pfukile eka lava feke.+10 Kutani va ri hlayisa embilwini rito rero, kambe va kanela va ri swavo malunghana ni leswi ku pfuka koloko eka lava feke ku vulaka swona.11 Kutani va sungula ku n’wi vutisa, va ku: “Ha yini vatsari va vula leswaku ku fanele ku rhanga ku ta+ Eliya?”+12 A ku eka vona: “Eliya u ta rhanga a fika a vuyetela swilo hinkwaswo;+ kambe swi endlekisa ku yini ku tsariwe leswaku N’wana wa munhu u fanele ku weriwa hi ku xaniseka+ ko tala ni ku khomiwa tanihi loyi a nga pfuniki nchumu?+13 Kambe ndzi ri eka n’wina, entiyisweni, Eliya+ u tile, kutani va n’wi endle swilo hinkwaswo leswi a va swi lava, hilaha swi tsariweke hakona malunghana na yena.”+14 Kutani, loko va fika eka vadyondzisiwa lavan’wana, va vona ntshungu lowukulu wu va rhendzerile naswona vatsari va ri karhi va kanetana na vona.+15 Kambe hi ku hatlisa loko ntshungu hinkwawo wu n’wi vona, wu tshuka, naswona wu tsutsumela eka yena, wu n’wi xeweta.16 Kutani a wu vutisa a ku: “Xana mi kanetana na vona ha yini?”17 Un’wana wa lava nga entshungwini a n’wi hlamula a ku: “Mudyondzisi, ndzi tise n’wana wa mina eka wena hikuva yena u ni moya wa ku tsandzeka ku vulavula;+18 naswona kun’wana ni kun’wana laha wu n’wi khomaka kona, wu n’wi tlatlalata ehansi, kutani a tlhutlha khuvi, a getserisa meno, a heleriwa hi ntamu. Naswona ndzi byele vadyondzisiwa va wena leswaku va wu hlongola, kambe va tsandzekile.”+19 A va angula a ku: “N’wina xitukulwana+ xo pfumala ripfumelo, xana ndzi fanele ndzi ya emahlweni na n’wina ku fikela rini? Xana ndzi fanele ku mi lehisela mbilu ku fikela rini? N’wi tiseni eka mina.”+20 Kutani va n’wi yisa eka yena. Kambe xikan’we-kan’we moya wu rhurhumerisa n’wana loyi emahlweni ka yena, kuteloko a wele ehansi, a vumbuluka-vumbuluka, a tlhutlha khuvi.+21 A vutisa tata wakwe a ku: “Xana leswi swi ni nkarhi wo tanihi kwihi swi endleka eka yena?” A ku: “Ku sukela evutsongwanini;22 naswona nkarhi ni nkarhi wu n’wi hoxa endzilweni ni le matini leswaku wu n’wi lovisa.+ Kambe loko u swi kota ku endla swo karhi, hi twele vusiwana u hi pfuna.”23 Yesu a ku eka yena: “Rito rero, ‘Loko u swi kota’! Phela, swilo hinkwaswo swi nga endleka eka munhu loko munhu wa kona a ri ni ripfumelo.”+24 Hi ku hatlisa tata wa n’wana lontsongo a huwelela a ku: “Ndzi ni ripfumelo! Ndzi pfune laha ndzi lavaka ripfumelo+ kona!”25 Yesu, loko a vona leswaku ntshungu a wu tsutsumela eka vona, a tshinya+ moya lo-wu nga basangiki, a ku eka wona: “Wena moya wa ku tsandzeka ku vulavula ni ku twa, ndza ku lerisa ndzi ri, huma eka yena naswona u nga ha pfuki u nghenile eka yena nikatsongo.”26 Kuteloko wu huwelerile ni ku n’wi rhurhumerisa ko tala, wu huma+ eka yena; kutani a kotisa munhu la feke, lerova vo tala va vona a va ku: “U file!”27 Kambe Yesu a n’wi khoma hi voko a n’wi pfuxa, kutani a pfuka.+28 Kuteloko a nghenile endlwini vadyondzisiwa vakwe va n’wi vutisa etlhelweni va ku: “Ha yini hina hi tsandzekile ku wu hlongola?”+29 A ku eka vona: “Muxaka lowu a wu nge humi hi nchumu loko ku nga ri hi xikhongelo.”+30 Ku suka kwalaho va khoma ndlela va ya eGaleliya, kambe a a nga lavi leswaku van’wana va swi tiva.31 Hikuva a a dyondzisa vadyondzisiwa vakwe naswona a a va byela a ku: “N’wana wa munhu u ta nyiketiwa emavokweni ya vanhu, naswona va ta n’wi dlaya,+ kambe, hambiloko a dlayiwile, u ta pfuka hi siku ra vunharhu.”+32 Hambiswiritano, a va nga ma twisisi marito lawa, naswona a va chava ku n’wi vutisa.+33 Kutani va fika eKapernawume. Loko a ri endzeni ka yindlu, a va tlhandleka xivutiso a ku: “I yini lexi a mi phikizana ha xona egondzweni?”+34 Va miyela, hikuva egondzweni a va phikizana hi leswaku i mani lonkulu.+35 Hiloko a tshama ehansi kutani a vitana lava 12 a ku eka vona: “Loko munhu a lava ku va wo sungula, u fanele a va wo hetelela eka hinkwavo naswona a va mutirheli wa hinkwavo.”+36 Kutani a teka n’wana lontsongo, a n’wi yimisa exikarhi ka vona, a n’wi angarha, a ku eka vona:+37 “Mani na mani la amukelaka un’wana wa vana lavatsongo hi ku landza vito ra mina, wa ndzi amukela; naswona mani na mani la ndzi amukelaka, a nga amukeli mina ntsena, kambe u amukela ni loyi a ndzi rhumeke.”+38 Yohane a ku eka yena: “Mudyondzisi, hi vone munhu un’wana a hlongola madimona hi ku tirhisa vito ra wena naswona hi ringete ku n’wi sivela,+ hikuva a a nga fambisani na hina.”+39 Kambe Yesu a ku: “Mi nga ringeti ku n’wi sivela, hikuva a nga kona la nga endlaka mintirho ya matimba exisekelweni xa vito ra mina la nga kotaka ku hatlisa a ndzi rhukana;+40 hikuva loyi a nga hi kanetiki, u yima na hina.+41 Hikuva hambi ku ri mani la mi nyikaka xinwelo+ xa mati leswaku mi nwa hileswi mi nga va ka Kreste,+ ndzi tiyisile ndzi ri eka n’wina, a nga ka a nga lahlekeriwi hi hakelo yakwe nikatsongo.42 Kambe mani na mani la khunguvanyisaka un’wana wa lava lavatsongo lava kholwaka, swi nga va swinene ngopfu loko o boheleriwa ribye ro sila enhan’wini leri fanaka ni leri ri rhendzelekisiwaka hi mbhongolo, a hoxiwa elwandle.+43 “Naswona loko voko ra wena ro tshuka ri ku khunguvanyisa, ri tseme; i swinene ngopfu leswaku u nghena evuton’wini u lamarile ku ri ni ku nghena u ri ni mavoko mambirhi eGehena, endzilweni lowu nga ta ka wu nga timiwi.+44 ——45 Naswona loko nenge wa wena wu ku khunguvanyisa, wu tseme; i swinene ngopfu leswaku wena u nghena evuton’wini u ri la khutaka+ ku ri ni ku hoxiwa u ri ni milenge yimbirhi eGehena.+46 ——47 Naswona loko tihlo ra wena ri ku khunguvanyisa, ri cukumete;+ i swinene ngopfu leswaku u nghena emfun’weni wa Xikwembu u ri ni tihlo rin’we ku ri ni ku hoxiwa u ri ni mahlo mambirhi eGehena,+48 laha xivungu xa kona xi nga fiki ni ndzilo wa kona wu nga timiwiki.+49 “Un’wana ni un’wana u fanele ku lungiwa+ hi ndzilo.50 Munyu i wunene; kambe loko munyu wo tshuka wu heleriwa hi matimba ya wona, mi ta wu lunga ha yini ke?+ Vanani ni munyu+ eka n’wina, mi hlayisa ku rhula+ exikarhi ka n’wina.”


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Mintirho 24:1-27
24 Hi siku ra vuntlhanu muprista lonkulu Ananiya+ a ta ni vakulukumba van’wana ni xivulavuri xa le rivaleni, loyi a va ku i Tertulo, kutani va nyika ndhuna-nkulu+ rungula+ ehenhleni ka Pawulo.2 Loko a vitaniwile, Tertulo a sungula ku n’wi hehla, a ku:“Hi ku vona leswaku hi kuma ku rhula+ lokukulu ha wena ni leswaku ku ni ku hundzuka etikweni leri hi ku ehleketa ka wena ka ha ri emahlweni,3 minkarhi hinkwayo ni le tindhawini hinkwato ha swi amukela, Muchaviseki+ Felikisi, hi ku nkhensa lokukulu ngopfu.4 Kambe leswaku ndzi nga ha ku siveli, ndza ku kombela leswaku u hi yingisa hi ku komisa hi musa wa wena.5 Hikuva hi kume wanuna loyi a ri ntungu+ naswona a vanga ku pfukeriwa+ ka mfumo exikarhi ka Vayuda hinkwavo emisaveni hinkwayo leyi akiweke naswona i murhangeri wa mpambukwa wa Vanazareta,+6 loyi a tlheleke a ringeta ku thyakisa tempele,+ loyi hi n’wi khomeke.7 ——8 Swilo leswi hinkwaswo leswi hi n’wi hehlaka ha swona u nga swi kumisisa eka yena hi ku konanisa.”9 Hiloko Vayuda na vona va nghenelela eku hlaseleni, va sindzisa leswaku swilo leswi swi tano.10 Kutani Pawulo, loko ndhuna-nkulu yi n’wi koweta leswaku a vulavula, a hlamula a ku:“Leswi ndzi swi tivaka kahle leswaku u ve muavanyisi wa tiko leri malembe yo tala, ndzi vulavula ndzi tihlamulela+ hi ku tiyimisela eka leswi khumbaka mina,11 tanihi leswi u nga exiyin’weni xo kumisisa leswaku a swi tluli masiku ya 12 ku sukela loko ndzi tlhandluke ndzi ya gandzela+ eYerusalema;12 naswona a va ndzi kumanga etempeleni+ ndzi phikizana ni munhu kumbe ku vanga ntshungu wa vapfukeri+ leswaku wu tsutsuma swin’we, emasinagogeni kumbe emutini hinkwawo.13 Naswona a va nge ku tiyisekisi+ hi swilo leswi va ndzi hehlaka ha swona sweswi.14 Kambe ndza swi pfumela leswi eka wena, leswaku, hi ku ya hi ndlela leyi va vitanaka ‘mpambukwa’ ha yona, hi mukhuva wolowo ndzi endlela Xikwembu xa vatata+ wa mina ntirho wo kwetsima, hileswi ndzi kholwaka swilo hinkwaswo leswi andlariweke eNawini+ ni leswi tsariweke eka Vaprofeta;15 naswona ndzi ni ntshembo+ eka Xikwembu, ku nga ntshembo lowu vanhu lava na vona va nga na wona, leswaku ku ta va ni ku pfuxiwa+ ka lava lulameke+ ni ka lava nga lulamangiki.+16 Emhakeni leyi, hakunene, nkarhi ni nkarhi ndzi titoloveta ku va ni ripfalo+ ra ku ka ndzi nga endli lexi hoxeke eka Xikwembu ni le ka vanhu.17 Kutani endzhaku ka malembe yo hlaya swinene ndzi fikile ndzi tisa tinyiko ta tintswalo etikweni ra ka hina, ni magandzelo.+18 Loko ndza ha ri etimhakeni leti va ndzi kume ndzi basisiwile hi ku landza mukhuva wa kona etempeleni,+ kambe ndzi nga ri na ntshungu naswona ku nga ri na nkitsikitsi. Kambe a ku ri ni Vayuda van’wana lava humaka emugangeni wa Asiya,19 lava faneleke ku va kona emahlweni ka wena ni ku ndzi hehla loko va ri ni xo ndzi hehla ha xona.+20 Kumbe, pfumelela vavanuna lava nga laha va vula xihoxo lexi va xi kumeke loko ndzi yime emahlweni ka Sanedri,21 handle ka marito lawa ndzi ma huweleleke loko ndzi yime exikarhi ka vona, ‘Namuntlha ndzi avanyisiwa emahlweni ka n’wina+ hikwalaho ka ku pfuxiwa ka lava feke!’”22 Hambiswiritano, Felikisi,+ hi ku tiva hilaha ku pakanisaka kahle timhaka leti yelanaka ni Ndlela leyi,+ a sungula ku honisa vavanuna lava a ku: “Loko Lisiya+ ndhuna ya nyimpi yi fika haleno, ndzi ta endla xiboho hi timhaka leti khumbaka n’wina.”23 Kutani a lerisa ndhuna ya vuthu leswaku wanuna yoloye a hlayisiwa ni leswaku a va ni ntshunxeko wo karhi ekhotsweni, ni leswaku yi nga arisi munhu wa ka vona ku n’wi tirhela.+24 Endzhaku ka masikunyana Felikisi+ a fika a ri na Drusila nsati wakwe, loyi a a ri Muyuda,+ hiloko a vitana Pawulo kutani a n’wi yingisa malunghana ni ku pfumela eka Kreste Yesu.+25 Kambe loko a ha vulavula malunghana ni ku lulama+ ni ku tikhoma+ ni vuavanyisi+ lebyi nga ta ta, Felikisi a tshuka kutani a hlamula a ku: “Sweswi khoma ndlela u famba, kambe loko ndzi kuma nkarhi lowunene ndzi ta tlhela ndzi ku vitana.”26 Kambe, hi nkarhi lowu fanaka a a tshemba leswaku u ta nyikiwa mali+ hi Pawulo. Hikwalaho ka sweswo a a tshamela ku n’wi vitana a bula na yena.+27 Kambe, loko ku hundze malembe mambirhi, Felikisi u tlhandlamiwe hi Porkiyo Festo; naswona hikwalaho ka leswi Felikisi a a navela ku tsakeriwa+ hi Vayuda, u siye Pawulo a bohiwile.


text:
TIDYONDZO TO HLAYA
TIDYONDZO TO HLAYA
Yesu—Muprofeta Wo Fana Na Muxe
Kopa dyondzo leyi yo hlaya ivi u kuma swilo swa mune leswi Muxe na Yesu Kreste a va fana ha swona.
SWIN'WANA EKA NHLENGELETO LOWU
Ku Tiyisiwa Hi Vamakwerhu Va Hina Vaxinuna Ni Vaxisati
Komba vana va wena ndlela leyi va nga pfunanaka ha yona ni vanghana va vona.
Timfanelo Ta Munghana Lonene
Dyondzo leyi yi pfuna vana lava nga ni malembe ya 8 ku ya eka 12 leswaku va hlakulela timfanelo to va munghana lonene.
Vaisrayele Va Nghena eKanana
Kambela mianakanyo ya wena hi ku tirhisa ntlango lowu wo fananisa makhadi lowu sekeriweke eka tindzima 2 ku ya eka 7 ta buku ya Yoxuwa.


text:
Dyondzo 92: Yesu A Pfuxa Mufi
Xinhwanyatana lexi u xi vonaka laha xi ni malembe ya 12. Yesu u xi khome hi voko naswona mana wa xona na tata wa xona va yime ekusuhi. Xana wa swi tiva leswaku ha yini va tsake swonghasi? A hi voneni.
Tata wa xinhwanyatana lexi i wanuna wa nkoka la vuriwaka Yayiro. Siku rin’wana n’wana wakwe wa nhwanyana u sungule ku vabya kutani a latiwa emubedweni. Kambe a a nga antswi. Vuvabyi bya yena byi nyanyile. Yayiro ni nsati a va nga dyi byi rhelela, hikuva a swi tikomba onge xinhwanyatana xa vona xi ta fa. Xi lo tswariwa xi ri xoxe. Hiloko Yayiro a famba a ya lava Yesu. A a twe hi ta masingita lawa Yesu a a ma endla.
Loko Yayiro a kuma Yesu, a ku ri ni ntshungu lowukulu lowu n’wi rhendzeleke. Kambe Yayiro u manyukute exikarhi ka ntshungu kutani a fika a nkhinsama emilengeni ya Yesu. A ku: ‘N’wana wa mina wa nhwanyana u vabya ngopfu.’ Hiloko a kombela a ku: ‘Ndzi kombela u famba na mina u ya n’wi hanyisa.’ Yesu u vule leswaku u ta ta.
Loko va ri eku fambeni, ntshungu a wu susumetana wu tshinela ekusuhi na yena. Hiloko Yesu a yima. Kutani a vutisa a ku: ‘I mani la nga ndzi khumba?’ Yesu u twe matimba ma huma eka yena hiloko a swi lemuka leswaku ku ni munhu la n’wi khumbeke. Kambe i mani? I wansati loyi a a vabya swinene ku ringana malembe ya 12. U tile a ta khumba tinguvu ta Yesu kutani a hanyisiwa!
Leswi swi tiyise Yayiro nhlana, hikuva a a vona ndlela leyi swi olovaka ha yona eka Yesu ku hanyisa munhu un’wana. Kambe, hiloko ku fika murhumiwa. A byela Yayiro a ku: ‘U nga ha n’wi karhati Yesu. N’wana wa wena u file.’ Yesu u yi twile mhaka leyi hiloko a byela Yayiro a ku: ‘U nga chavi, u ta hanya.’
Loko va fika endlwini ya Yayiro, vanhu a va ri eku rileni hi xiviti lexikulu. Kambe Yesu u te: ‘Mi nga rili. N’wana a nga fanga. U lo etlela.’ Hiloko va hleka ni ku hlekula Yesu, hikuva a va swi tiva leswaku n’wana u file.
Hiloko Yesu a teka tata wa xinhwanyatana ni vaapostola vakwe vanharhu a nghena na vona endlwini leyi n’wana loyi a etleleke eka yona. U n’wi khome hi voko kutani a ku: ‘Pfuka!’ Hiloko n’wana a pfuka, hilaha u swi vonaka hakona laha. Kutani a pfuka a sungula ku famba-famba! Hi swona leswi endlaka leswaku mana wakwe ni tata wakwe va tsaka ngopfu.
Loyi a hi munhu wo sungula ku va a pfuxiwa hi Yesu eku feni. Munhu wo sungula loyi Bibele yi hi byelaka ha yena a ku ri n’wana wa jaha wa noni ya le mutini wa Nayini. Endzhakunyana, Yesu u tlhele a pfuxa Lazaro loyi a a file, makwavo wa Mariya na Marta. Loko Yesu a fuma tanihi hosi leyi vekiweke hi Xikwembu, u ta pfuxa vanhu vo tala swinene. Xana sweswo a swi nge hi tsakisi?
Luka 8:40-56; 7:11-17; Yohane 11:17-44.
Swivutiso
- I mani tata wa xinhwanyatana lexi nga laha xifanisweni, naswona ha yini tatana loyi ni nsati wakwe va karhatekile swinene?
- Xana Yayiro u endle yini loko a kuma Yesu?
- Ku humelele yini loko Yesu a ya ekaya ra Yayiro, naswona hi rihi rungula leri Yayiro a ri kumeke loko a ha ri endleleni?
- Ha yini vanhu lava a va ri ekaya ka Yayiro va hleke Yesu?
- Endzhaku ko teka vaapostola vanharhu ni vatswari va n’wana a nghena na vona ekamareni ra xinhwanyatana lexi, xana Yesu u endle yini?
- I vamani van’wana lava Yesu a va pfuxeke eku feni, naswona leswi swi kombisa yini?
Swivutiso swo engetela
- Hlaya Luka 8:40-56.
Xana Yesu u wu kombise njhani ntwela-vusiwana ni ku anakanyela eka wansati loyi a a khomiwe hi vuvabyi byo khuluka ngati, naswona vakulu lava nga Vakreste namuntlha va nga dyondza yini emhakeni leyi?
- Hlaya Luka 7:11-17.
Ha yini lava feriweke hi varhandziwa va vona yi va chavelela swinene ndlela leyi Yesu a anguleke ha yona eka noni ya le Nayini?
- Hlaya Yohane 11:17-44.
Yesu u swi kombise njhani leswaku i swa ntumbuluko ku rila munhu la feke?


text:
1E'yo 'diyi ma vᴜtia Yesu nga i ece 'ba erini imbale 'diyi dri dika miri Tiberiani ma tia; eri ece i 'dini. 2Simoni Petero pi, Toma yi-ni omvele Ejorᴜri pie, Natanieli Kana Galiliariniri pie, anzi Zebedayoni pie, 'ba azini iri erini imbale 'diyi pie yi ovᴜ tualᴜ. 3Simoni Petero nga 'yo yi tia, Ma mu mani e'bi okᴜ. Yi nga 'yo eri tia, Ama mu mi be indi. Yi ko dri ra, tu o'bo ma alia ra; te ini 'darisi yi isuni afa alᴜni kᴜ. 4Te angᴜ ka 'ba ati curu'do 'bo, Yesu eri so pa yi kutia; te ti 'ba erini imbale 'diyi nini eri Yesu'iri kᴜ. 5Yesu nga di 'yo yi tia, Anzi la, afa nyaza emi dri indi ya? Yi nga e'yo omvi eri tia, Yo. 6Eri 'yo yi tia, Emi 'be emba o'bo ma kala dri ndialerᴜria, emi nga isu ra. Yi 'be ani, te curu'do okpo yini funi dri emba esezᴜ kᴜ, e'bini ovᴜle karakaraᴜrisi. 7'Ba Yesuni imbale erini leleri nga 'yo Petero ma tia ani, 'Di Opi'i! Simoni Petero ka di eri kini eri Opi'i, eri nga afa suza ini anzu i ruaa erini ovᴜle pililirᴜrisi, nga i 'be miri alia. 8Te 'ba erini imbale 'diyi ma azi yi nga emu o'bo wererisi, de yi kuti aceni re kᴜ, te ekile wuale tᴜrᴜ iri 'dipile; o'bo vᴜtia yi se emba ovᴜpi e'bi be alenia treri se se. 9Yi ka fᴜ amve nyaku dria 'bo, yi ndre aci edᴜzarᴜ aciolᴜsi 'daa, drinia e'bi pi mikate be. 10Yesu nga 'yo yi tia, Emi eji e'bi emini okᴜle curu'do 'diyi ma azi. 11Simoni Petero tu di ani o'bo alia, nga emba ese nyaku dria. Emba nde ga tre e'bi 'wara 'wara tᴜrᴜ alᴜ drini kali towi drini na 'diyisi; te ka tro e'bi eri alia kakaᴜ ti, emba ceni i kᴜ. 12Yesu nga 'yo yi tia, Emi emu nyaka o'bitiniri nya. Ba erini mbale 'diyi ma azi alᴜni i asi imbapi zizᴜ eri tia, Mi a'di'i ya?-ni yo, yini nile eri Opi'irisi. 13Yesu nga di emu mikate 'du, fe yi dri, e'bi be 'dinile indi. 14'Diri eceta pale na Yesuni i ecezᴜ 'ba erini imbale 'diyi dri, erini engazᴜ 'ba draza ma eselia 'bori ma vᴜtiari'i. 15Yi ka di nya 'bo, Yesu nga 'yo Simoni Petero ma tia, Simoni, Yohana mvi la, mi le ma avasi aga 'diyi ra ya? Eri 'yo eri tia, E, Opi ; mi ni ra ma le mi ra. Eri 'yo eri tia, Mi fe nyaka kabiloanzi mani dri. 16Eri 'yo eri tia dika pale iririsi, Simoni, Yohana mvi la, mi le ma avasi ra ya? Eri 'yo eri tia, E, Opi ; mi ni ra ma le mi ra. Eri 'yo eri tia, Mi oce kabilo mani. 17Eri 'yo eri tia pale narisi, Simoni, Yohana mvi la, mi le ma ra ya? Petero eri ovᴜ ani candisi erini 'yole eri tia pale na, Mi le ma ra ya?-risi. Eri 'yo eri tia, Opi, mi ni e'yo dria; mi ni ra ma le mi ra. Yesu 'yo eri tia, Mi fe nyaka kabilo mani dri. 18Ma 'yo mi tia ndi ndi, mini ovᴜria karilaᴜrᴜria mi adri ndra mi opile a'di mi ngᴜlᴜpi ma drisi, mi adri aci pari mini leleria; te mi ka nga ca mbazaᴜrᴜ mi nga mi dryi ejᴜ, te 'ba azini nga mi opile a'dini, nga mi ji pari mini lele kᴜria. 19(Eri 'yo e'yo 'diri, dra erini ngazᴜ drazᴜ diza fezᴜ Mungu driri ecezᴜ.) Eri ka e'yo 'diri 'yo 'bo, eri 'yo eri tia. Mi bi ma vᴜti. 20Petero nga i oja, nga 'ba Yesuni imbale erini leleri ndre erini yi vᴜti biria, eri 'ba i atipi Yesu agatia yini nyaka ondre beri nyaria, 'yopi, Opi, 'ba mi o'di nyapiri eri a'di'i ya?-ri'i. 21Peteroni 'ba 'diri ndreria eri nga di 'yo Yesu tia, Opi, 'ba 'diri driri te ngoni ya? 22Yesu nga 'yo eri tia, Ma ka le eri ma ovᴜ 'dani kpere mani emviria, e'yoni mini ya? Mi bi mini ma vᴜti'i! 23E'yo 'diri nga ku adripi nde 'diyi ma eselia ani, kini 'ba erini imbale 'diri ngani dra kᴜ; te Yesu 'yoni eri tia kini eri ngani dra kᴜ, 'dini kᴜ, te kini, Ma ka le eri ma ovᴜ 'dani kpere mani emviria, e'yoni mini ya? 24'Diri 'ba erini imbale e'yo 'diyi ma eti nzepi, e'yo 'diyi sipiri'i; te ama ni ra e'yo eti erini nzeleri eri adarᴜ. 25Afa azini karakaraᴜ Yesuni 'yele 'diyi yi indi, te yi ka te yi ma e'yo si alᴜ alᴜ dria, ma ega wudrikuru ma ngᴜlᴜpi ngani te dri fu buku nde yini ngale sile 'diyisi kᴜ.
Copyright
Learn More


text:
XIHONDZO XO RINDZA APRIL 2015
Xana U Nga Tsakela Ku Dyondza Bibele?
Vanhu vo tala emisaveni hinkwayo va pfuneka hi lunghiselelo ra Timbhoni ta Yehovha ra dyondzo ya Bibele ya mahala. Vona ndlela leyi Tidyondzo leti ta Bibele ti nga ku pfunaka ha yona.
Ha Yini U Fanele U Dyondza Bibele?
Xana u vula leswaku, ndzi khomeke ngopfu kumbe a ndzi lavi ku tiboha?
Lunghiselelo Ra Dyondzo Ya Bibele Ra Vanhu Hinkwavo
Kuma tinhlamulo ta swivutiso swa nhungu leswi talaka ku vutisiwa hi ntirho wa hina wa ku dyondzisa Bibele.
Swivutiso Swinharhu Leswi Cinceke Vutomi Bya Mina
Loko n’wana a hundzuka mudyondzisi, Doris Eldred u kume tinhlamulo leti enerisaka ta swivutiso swakwe hi vutomi.
Ku Ponisa Ndzalama Ya Khale eTaleni
Xipetlu xa Rylands xa Evhangeli ya Yohane, i matsalwa ya Bibele ya khale ngopfu ya Matsalwa ya Vukreste ya Xigriki.
Ha Yini Hi Fanele Ku Tsundzuka Rifu Ra Yesu?
Vanhu vo tala va tlangela siku ra ku velekiwa ka Yesu hi Khisimusi ni pfuxiwa ka yena hi Paseka. Ha yini Timbhoni ta Yehovha tona ti tsundzuka rifu ra Yesu?
Xana A Wu Swi Tiva?
A ku ri wihi ntirho wa ndhuna ya vuthu ra Varhoma? Xana swivoni swa le minkarhini ya Bibele a swi hambane njhani ni swa namuntlha?
Tinhlamulo Ta Swivutiso Swa Bibele
Xana ku ta va ni karhi laha vanhu va nga ta rhandzana?
Swin'wana Leswi Nga Kona Eka Website Leyi
Xana Bibele Yi Huma Eka Xikwembu?
Vatsari vo tala va Bibele va vula leswaku leswi va swi tsaleke swi huma eka Xikwembu. Ha yini?


text:
Va Humesiwe eMunyameni
“[Yehovha u mi vitane] mi huma emunyameni mi nghena eku vonakaleni kakwe loku hlamarisaka.”—1 PET. 2:9.
TINSIMU: 116, 102
1. Hlamusela leswi endlekeke loko ku lovisiwa muti wa Yerusalema.
HI 607 B.C.E., vuthu lerikulu ra Vababilona ri hlasele muti wa Yerusalema hi ku landza nkongomiso wa Hosi Nebukadnetsara wa Vumbirhi. Loko Bibele yi hlamusela leswi endlekeke yi ri: ‘Nebukadnetsara a dlaya majaha ya vona hi banga endlwini ya vukwetsimelo bya vona, a nga va tsetselelanga, jaha kumbe nhwana, la kuleke kumbe la hlakaleke. Hiloko a hisa yindlu ya Xikwembu xa ntiyiso ni ku hirimuxa rirhangu ra Yerusalema; a swi hisa hi ndzilo swihondzo swa wona hinkwaswo swo tshama eka swona ni swilo swa wona leswi navelekaka.’—2 Tikr. 36:17, 19.
2. Yehovha u nyike Vayuda switsundzuxo swihi loko muti wa Yerusalema wu nga si lovisiwa naswona a ku ta endleka yini eka vona?
2 Vaaki va muti wa Yerusalema a va fanele va nga hlamalanga loko muti lowu wu lovisiwa. Ku ringana malembe yo tala, vaprofeta va Xikwembu va tsundzuxe Vayuda leswaku loko va nga wu yingisi Nawu wa Xikwembu, a va ta hlaseriwa hi Vababilona. Vayuda vo tala a va ta dlayiwa hi banga; kasi lava poneke a va ta yisiwa evuhlongeni eBabilona. (Yer. 15:2) A byi ri njhani vutomi eka Vayuda lava yisiweke evuhlongeni? Xana leswi tshameke swi endleka eka Vayuda lava yisiweke evuhlongeni eBabilona swi endlekile ni le ka Vakreste va ntiyiso hi ndlela yo fanekisela? Loko swi ri tano, swi endleke rini?
LOKO VAYUDA VA RI EVUHLONGENI
3. Vayuda lava a va ri evuhlongeni eBabilona a va hambane njhani ni Vaisrayele lava a va ri evuhlongeni e-Egipta?
3 Leswi vaprofeta va swi vuleke swi endlekile. Hi ku tirhisa muprofeta Yeremiya, Yehovha u byele Vayuda lava a va ta yisiwa evuhlongeni leswaku a va fanele va amukela xiyimo lexi a va ta va eka xona. U te: “Akani tindlu [eBabilona] mi tshama eka tona, mi byala mintanga, mi dya mihandzu ya yona. Nakambe, lavani ku rhula ka muti lowu ndzi mi yiseke eka wona evukhumbini, mi wu khongelela eka Yehovha, hikuva eku rhuleni ka wona ku ta va ni ku rhula ka n’wina.” (Yer. 29:5, 7) Lava yingiseke xileriso xa Yehovha swi va fambele kahle eBabilona. Vababilona va va pfumelele leswaku va tilawula eka timhaka tin’wana. Naswona a va pfumeleriwa ku ya kun’wana ni kun’wana laha va lavaka ku ya kona etikweni rero. Muti wa Babilona a ku ri ntsindza wa swa mabindzu hi nkarhi wolowo naswona tibuku leti tshuburiweke ti kombisa leswaku Vayuda vo tala va dyondze mintirho ya mavoko ni ku xavisa eBabilona, laha van’wana va vona va veke ni vutshila eka mintirho leyi. Vayuda van’wana va ve swigwili. Vayuda lava a va ri evuhlongeni eBabilona a va hanya bya ka byandlana ku hambana ni Vaisrayele lava a va ri Egipta evuhlongeni lava a va koka exilogweni.—Hlaya Eksoda 2:23-25.
4. I vamani lava dlayisiweke hi Vayuda lava nga yingisangiki naswona ha yini a va nga swi koti ku endla leswi Nawu wa Xikwembu a wu lava leswaku va swi endla?
4 Hambileswi Vayuda lava a va ri evuhlongeni a swi va fambela kahle, a swi va tikela ku gandzela Yehovha hilaha a lavaka hakona. Tempele ya Yehovha swin’we ni alitari a swi lovisiwile, naswona vaprista a va nga ha swi koti ku endla ntirho wa vona hi ndlela leyi hlelekeke. Exikarhi ka Vayuda lava yisiweke evuhlongeni a ku ri ni malandza ya Xikwembu lama tshembekaka lawa a ma dlayisiwa hi Vayuda lava nga yingisangiki. Hambiswiritano, ma endle leswi ma nga swi kotaka leswaku ma yingisa Nawu wa Xikwembu. Hi xikombiso, loko Daniyele ni vanghana vakwe vanharhu, ku nga Xadraka, Mixaka na Abedinigo va ri eBabilona, va ale ku dya swakudya leswi Vayuda a va nga pfumeleriwi ku swi dya. Naswona ha swi tiva leswaku minkarhi hinkwayo Daniyele a khongela eka Xikwembu. (Dan. 1:8; 6:10) Kutani leswi a va fumiwa hi vanhu lava nga chaviki Xikwembu, a swi nga koteki leswaku Vayuda lava chavaka Xikwembu va endla hinkwaswo leswi Nawu wa Xikwembu a wu lava leswaku va swi endla.
5. Yehovha u tshembise vanhu vakwe yini naswona ha yini a ta swi endla?
5 Xana Vaisrayele a va ha ta swi kota ku gandzela Xikwembu hilaha Nawu a wu vula hakona? Hi nkarhi wolowo, a swi tikomba onge a swi nge he koteki. Vababilona a va nga ma ntshunxi mahlonga. Hambiswiritano, sweswo a swi nga tirhi eka Yehovha Xikwembu. U tshembise vanhu vakwe leswaku a va ta ntshunxiwa naswona u endle tano. Minkarhi hinkwayo switshembiso swa Xikwembu swa hetiseka.—Esa. 55:11.
XANA VAKRESTE VA TSHAME VA VA MAHLONGA YA BABILONA?
6, 7. Ha yini swi fanerile ku va hi lulamisa ndlela leyi a hi yi twisisa ha yona mhaka ya leswaku Vakreste a va ri mahlonga ya Babilona Lonkulu?
6 Xana leswi tshameke swi endleka eka Vayuda lava yisiweke evuhlongeni eBabilona, swi endlekile ni le ka Vakreste va ntiyiso hi ndlela yo fanekisela? Ku ringana malembe yo hlayanyana, Xihondzo xo Rindza xi vule leswaku Vakreste a va ri evuhlongeni bya Babilona hi 1918 naswona va ntshunxiwe hi 1919. Hambiswiritano, eka xihloko lexi ni lexi landzelaka hi ta vona leswaku ha yini swi ri swa nkoka ku lulamisa ndlela leyi a hi yi twisisa ha yona mhaka leyi.
7 Xiya: Babilona Lonkulu i mfumo wa misava wa vukhongeri bya mavunwa. Xisweswo, leswaku vanhu va Xikwembu va va mahlonga ya Babilona Lonkulu hi 1918, a va fanele va va va ri mahlonga ya vukhongeri bya mavunwa hi ndlela yo karhi hi nkarhi wolowo. Hambiswiritano, vumbhoni byi kombisa leswaku loko Nyimpi yo Sungula ya Misava yi nga si sungula, se a ku ri khale vatotiwa va ri eku tihambaniseni na Babilona Lonkulu. Hambileswi vatotiwa va xanisiweke hi nkarhi wa nyimpi yo sungula ya misava, a va xanisiwa hi mifumo ku nga ri Babilona Lonkulu. Kutani swi tikomba onge vanhu va Yehovha a va va nga mahlonga ya Babilona Lonkulu hi 1918.
VANHU VA XIKWEMBU VA VE MAHLONGA YA BABILONA RINI?
8. Hlamusela ndlela leyi vugandzeri bya ntiyiso byi thyakisiweke ha yona. (Vona xifaniso lexi nga eku sunguleni ka xihloko lexi.)
8 Hi Pentekosta ya 33 C.E., Vayuda vo tala ni vanhu lava a va nga ri Vayuda va totiwe hi moya lowo kwetsima. Vanhu lava, lava veke Vakreste va ve “rixaka leri hlawuriweke, vaprista va vuhosi, tiko ro kwetsima, tiko leri nga nhundzu yo hlawuleka.” (Hlaya 1 Petro 2:9, 10.) Loko vaapostola va ha ri kona va khathalele vandlha ra Xikwembu. Hambiswiritano, endzhaku ka loko va file, ku ve ni vavanuna lava a va vulavula “swilo leswi soholotiweke” leswaku “va tikokela vadyondzisiwa.” (Mint. 20:30; 2 Tes. 2:6-8) Vo tala eka vavanuna lava a va rhangela evandlheni hi ku famba ka nkarhi va ve “tibixopo.” Ku sungule ku va ni ntlawa wa vafundhisi hambileswi Yesu a byeleke valandzeri vakwe a ku: “N’wina hinkwenu mi vamakwavo.” (Mat. 23:8) Vavanuna lava a va rhandza tidyondzo ta mavunwa ta Aristotle na Plato naswona va sungule ku ti dyondzisa evandlheni ku ri ni ku dyondzisa Rito ra Xikwembu.
9. Hlamusela ndlela leyi Mfumo wa Rhoma wu seketeleke Vakreste lava gwineheke ha yona ni vuyelo lebyi veke kona hikwalaho ka sweswo.
9 Hi 313 C.E., vavanuna lava, lava gwineheke va tsarisiwe tanihi vukhongeri bya Vukreste lebyi nga enawini hi Mufumi wa Murhoma Constantine. Ku sukela kwalaho, Kereke ni Tiko swi sungule ku tirhisana. Hi xikombiso, endzhaku ka loko Huvo ya le Nicaea yi hlanganile, Constantine loyi na yena a ri kona eka nhlangano wolowo, u lerise leswaku muprista Arius a hlongoriwa etikweni hileswi a aleke ku pfumela leswaku Yesu i Xikwembu. Hi ku famba ka nkarhi, Mufumi Theodosius wo Sungula loyi a fumeke ku sukela hi 379 ku ya fikela hi 395 C.E., u endle leswaku Kereke ya Khatoliki yi va enawini eMfun’weni hinkwawo wa Rhoma. Van’wamatimu va vula leswaku Mfumo wa Rhoma wu sungule ku tivitana “Vakreste” hi nkarhi wa ku fuma ka Theodosius wo Sungula. Entiyisweni hi nkarhi wolowo Vakreste lava gwineheke va ve xiphemu xa vukhongeri bya mavunwa bya Mfumo wa Rhoma kutani va va swirho swa Babilona Lonkulu. Hambiswiritano, a ku ni ri nhlayo yitsongo ya Vakreste lava totiweke lava a va tikarhatela ku gandzela Xikwembu, kambe a va nga tekeriwi enhlokweni. (Hlaya Matewu 13:24, 25, 37-39.) Hakunene a va ri evuhlongeni eBabilona!
10. Ha yini vanhu van’wana va sungule ku sola tidyondzo ta kereke?
10 Hambiswiritano, endzhaku ka malembe yo tala Yesu a file, vanhu vo tala a va kota ku hlaya Bibele hi Xigriki kumbe Xilatini. A va kota ku ringanisa leswi Rito ra Xikwembu ri swi vulaka ni tidyondzo ta kereke. Loko van’wana va sungula ku hlaya Bibele kutani va xiya leswaku tidyondzo leti a ti dyondzisiwa ekerekeni a ku ri mavunwa va ti tshikile. Kambe a swi ri ni khombo ku vula leswaku a va pfumelelani na tona naswona loko va endla tano a va ta dlayiwa.
11. Swi endlekise ku yini leswaku Bibele yi lawuriwa hi vafundhisi?
11 Hi ku famba ka nkarhi, vanhu vo tala va sungule ku ka va nga vulavuli Xigriki ni Xilatini naswona vafundhisi a va nga lavi leswaku Bibele yi hundzuluxeriwa hi tindzimi leti vanhu a va ti vulavula. Hikwalaho ka sweswo, a ku ri vafundhisi vo karhi swin’we ni vanhu lava dyondzekeke lava a va kota ku tihlayela Bibele. Loko munhu a kaneta tidyondzo leti a ti dyondzisiwa ekerekeni a a xupuriwa hi ndlela ya tihanyi. Malandza yo tshembeka ya Xikwembu lama totiweke a ma hlangana tanihi mintlawa leyitsongo loko swi koteka. Hilaha a swi ri hakona eka Vayuda lava a va ri evuhlongeni eBabilona, vatotiwa lava nga ‘vaprista ni tihosi’ a va nga swi koti ku gandzela hi ndlela leyi hlelekeke. Babilona Lonkulu a lawula vanhu!
VA SUNGULA KU VONINGERIWA
12, 13. Hlamusela swivangelo swimbirhi leswi endleke leswaku vanhu va Xikwembu va kota ku ntshunxeka hakatsongotsongo eka Babilona Lonkulu.
12 Xana Vakreste va ntiyiso a va ta pfuka va swi kotile ku gandzela Xikwembu hi ku ntshunxeka ni hi ndlela leyi xi lavaka ha yona? Ina! Ku ve ni swivangelo swimbirhi leswi endlaka hi vula leswaku Vakreste lava va sungule ku voningeriwa. Xo sungula, hi lembe ra 1450 ku endliwe michini yo kandziyisa. Loko ku nga si va ni michini yo kandziyisa, Bibele a yi kopiwa hi voko. Tibibele a ti kala naswona a ti durha. Ku vuriwa leswaku a swi ta teka tin’hweti ta khume leswaku mukopi la nga ni vutshila a kota ku kopa Bibele hinkwayo hi voko! Nakambe dzovo leri a ri tirhisiwa leswaku ku koperiwa Bibele eka rona a ri durha. Ku hambana ni sweswo, munhu la nga ni vutshila a kota ku kandziyisa matluka ya 1 300 hi siku loko a tirhisa muchini wo kandziyisa!
13 Xivangelo xa vumbirhi hi leswi hi va-1501 C.E ku veke ni vavanuna lava a va ri ni xivindzi lava hundzuluxeleke Rito ra Xikwembu hi tindzimi leti a ti vulavuriwa hi vanhu vo tala. Vahundzuluxeri vo tala va endle ntirho lowu hambileswi a swi ta veka vutomi bya vona ekhombyeni. Vafundhisi va hlundzukile. A va nga lavi leswaku vanhu va va ni Tibibele hikuva vanhu a va ta tiva ntiyiso. Kutani loko se Bibele yi sungula ku kumeka vanhu va sungule ku yi hlaya. Kutani a va vutisa swivutiso swo fana ni leswi: ‘Hi kwihi laha Bibele yi vulaka leswaku munhu u fanele a hakela mufundhisi leswaku a ta lahliwa hi ku ya hi mukhuva wa kereke? Hi kwihi eBibeleni laha yi vulavulaka hi vapapa ni vaprista lavakulu?’ Vafundhisi va hlundzuke ngopfu loko vanhu va sungula ku va vutisa swivutiso leswi. Va lave ndlela yo tisirhelela. Va gweve vanhu lava a va ala tidyondzo ta vona, tanihi leswi tidyondzo ta vona a ti sekeriwe eka tidyondzo ta Aristotle na Plato, ku nga vanhu lava hanyeke emahlweni ko va Yesu Kreste a velekiwa. Vafundhisi va yise vanhu lava eka Mfumo leswaku va ya dlayiwa. Xikongomelo xa vona a ku ri ku tshikisa vanhu ku hlaya Bibele ni ku va tshikisa ku kaneta tidyondzo ta kereke. Naswona rhengu leri ri tirhile. Nilokoswiritano, ku ve ni vanhu va nga ri vangani lava a va ri ni xivindzi lava nga pfumelangiki ku chavisiwa hi Babilona Lonkulu. Se a va tsongole ntiyiso naswona a va lava ku tiva swo tala! Nkarhi wa leswaku va ntshunxiwa eka vukhongeri bya mavunwa a wu ri kusuhi.
14. (a) I yini leswi vanhu lava a va lava ku dyondza Bibele va swi endleke? (b) Hlamusela ndlela leyi Makwerhu Russell a wu lavisiseke ha yona ntiyiso.
14 Vanhu vo tala lava a va ri ni torha ra ntiyiso va balekele ematikweni lawa a ma nga kuceteriwi swinene hi vafundhisi. A va lava ku dyondza ni ku burisana hi yona handle ko sindziwa hi vafundhisi leswaku va tshemba tidyondzo ta kereke. United States a ku ri rin’wana ra matiko lawa a ma nga kuceteriwi hi vafundhisi, laha hi 1870, Charles Taze Russell ni vanghana vakwe va sunguleke ku dyondza Bibele tanihi ntlawa. Eku sunguleni, xikongomelo xa Makwerhu Russell a ku ri ku kumisisa vukhongeri bya ntiyiso. U kambisise tidyondzo leti a ti dyondzisiwa hi vukhongeri byo hambanahambana ni leswi Bibele yi swi vulaka. U hatle a swi xiya leswaku hinkwabyo ka byona a byi nga endli leswi Bibele yi swi vulaka. Siku rin’wana, u hlangane ni vafundhisi vo hlayanyana laha a tibyele leswaku va ta amukela ntiyiso lowu yena ni vanghana vakwe va wu kumeke eBibeleni leswaku va ta wu dyondzisa swirho swa tikereke ta vona. Kambe a va pfumelanga. Swichudeni swa Bibele swi xiye mhaka ya leswaku a swi nga fanelanga swi tihlanganisa ni vanhu lava nga laviki ku tshika vukhongeri bya mavunwa.—Hlaya 2 Vakorinto 6:14.
15. (a) Vakreste va ntiyiso va ve evuhlongeni bya Babilona Lonkulu rini? (b) I swivutiso swihi leswi nga ta hlamuriwa eka xihloko lexi landzelaka?
15 Se hi dyondze leswaku Vakreste va ntiyiso va ve mahlonga ya Babilona endzhaku ka ku fa ka vaapostola. Hambiswiritano, ku ni swivutiso leswi tlakukaka leswi nge: I vumbhoni byihi lebyi engetelekeke lebyi veke kona malembe yo hlayanyana ku ya fikela hi 1914, lebyi kombisaka leswaku vatotiwa a va ri ku tihambaniseni na Babilona Lonkulu? Xana i ntiyiso leswaku Yehovha a nga ha ma tsakeli malandza yakwe hileswi a ma nga ha wu hisekeli ntirho wo chumayela hi nkarhi wa Nyimpi yo Sungula ya Misava? Xana vamakwerhu van’wana hi nkarhi wolowo va katseke enyimpini hi tindlela to karhi kutani Yehovha a nga ha va amukeli? Loko Vakreste va ve evuhlongeni bya Babilona Lonkulu ku sukela loko vaapostola va file, va ntshunxiwe rini? Leswi i swivutiso leswinene ngopfu naswona swi ta hlamuriwa eka xihloko lexi landzelaka.


text:
NHLOKOMHAKA YA XIFUNENGETO | HA YINI U FANELE U TSHEMBEKA?
Xana Ku Tshembeka Swi Hundzeriwe Hi Nkarhi?
Hitoshi a a tirha ehofisini ya timali ya ndzawulo yo thola vatirhi eJapani. Loko a ri karhi a kambisisa xiviko xa timali ni ndhuna ya vatirhi, u byeriwe leswaku u fanele a tsala xiviko xa mavunwa. U hlamusele leswaku ripfalo ra yena a ri nga n’wi pfumeleli ku endla ntirho wa vukanganyisi. Hikwalaho, muthori wakwe u n’wi xungete hi ku n’wi hlongola entirhweni naswona hi ku famba ka nkarhi u heleriwe hi ntirho.
Eka tin’hweti leti landzeleke, Hitoshi u ve ni gome hikwalaho ka leswi a swi tika ku kuma ntirho. Hi xikombiso, hi nkarhi wun’wana loko a ri karhi a kambeleriwa ntirho, u vule leswaku a nge swi koti ku tirha ntirho lowu nga ni vukanganyisi. Mukamberi u hlamule a ku, “Ndlela leyi u ehleketaka ha yona a yi tolovelekanga!” Vandyangu ni vanghana va Hitoshi va n’wi khutaze leswaku a tshama a tshembekile, nilokoswiritano u sungule ku kanakana. Hi xikombiso u te, “A ndzi tivutisa loko ku tshembeka entirhweni hikwalaho ka ripfumelo ra mina ku ri mhaka leyinene.”
Leswi humeleleke Hitoshi i vumbhoni bya leswaku a hi vanhu hinkwavo va tekaka ku tshembeka ku ri ka nkoka. Entiyisweni van’wana va nga ha ku teka ku ri ku lahlekeriwa, ngopfungopfu eka swa mabindzu. Wansati un’wana loyi a tirhaka laha Afrika Dzonga u te: “Ndzi rhendzeriwe hi vanhu lava nga tshembekiki naswona minkarhi yin’wana ndza tshikileleka leswaku ndzi nga tshembeki.”
Ndlela yin’wana ya ku nga tshembeki leyi tolovelekeke namuntlha i ku hemba. Emalembeni lama hundzeke, ndzavisiso lowu endliweke hi Robert S. Feldman, mutivi wa miehleketo wa le Yunivhesiti ya Massachusetts Amherst wu kombisa leswaku hi xiringaniso eka mbulavurisano lowu tekaka khume ra timinete, 60 wa ti phesente ta vanhu lavakulu va hemba kan’we. Feldman u ri: “A swi hlamarisa ngopfu, a hi nga swi langutelanga leswaku ku hemba ku nga va loku tolovelekeke evuton’wini bya siku ni siku.” Swa hlamarisa leswi vanhu vo tala va vengaka ku hemberiwa, hambileswi vo tala va vona va hembaka.
Hikwalaho ka yini ku hemba, ku yiva ni mixaka yin’wana ya ku nga tshembeki swi tolovelekile namuntlha? Ku nga tshembeki ku va khumba njhani vanhu? Xa nkoka swinene, hi nga swi papalata njhani ku katseka eka mikhuva ya ku nga tshembeki?


text:
1Msana keto ni to engisa txo nga diguwa da dibutho da hombe da vathu, di txi huwelela, di txi: “Haleluya! Kuhanyisa ni wudhumo ni mtamo si lumba Txizimu txathu. 2Nguko kulamula ka txona nga ditshuri ni kululama. Ngu txona Txizimu txi nga lamula digelegele da hombe di nga ti nyeta mafu ngu wugelegele wa dona; se ka dona Txizimu txi pharete mnoha wa sithumi sa txona.” 3Ve engeta va txi: “Haleluya! Ngu ka dona digelegele diya wutshi wu na tuvika ngu hawa ku si gumiko. 4Se madhota a makumambidi ni mune ni sivangwa sa mune so hanya, si to khizama masoni ka Txizimu, txi nga khalahatsha ha txikhaloni ka wukoma, si txi khozela si txi: “Amen! Haleluya!” 5Konako, ku to huma dipswi di txi ta ngu ha txikhaloni ka wukoma, di txi: “Dhumisani Txizimu txathu, anu motshenu sithumi sa txona, ni nanu mi txi thavako vavadotho ni vahombe!” 6Msana keto ni to engisa txo nga diguwa da dibutho da hombe, do fana ni diguwa da mati o tala, ni kudhinda ka singwalangwanda sa hombe, va txi: “Haleluya! Nguko Mkoma Txizimu txathu txa mtamo wotshe se ngu txona txi fumako. 7He nengeleni hi txi tsaka ngutu, hi txi pfalisa Txizimu, nguko yi hokile mbimo ya ntxhadho wa Txinvutana. Txiwutwa txa Txinvutana, txi ti lulamisete: 8Txi ningilwe kuambala nkhatxwa wo basa wa linya yo khetima, yi ya lisima.” Nguko nkhatxwa wuwa wa linya wu kombisa mithumo yo lulama ya vasawuleki. 9Ngelozi yi to ni gela yi txi: Bhala u txi khawe: “Va katekile avale va nga dhanelwa m'buso wa mtxhadho wa Txinvutana.” Yi engeta yi txi: “Aawa ngu ona mapswi a ditshuri a Txizimu.” 10Konako ni to ti wisa minengeni ka ngelozi, kasiku ni yi khozela, aniko yona yi to ni tsimba, yi txi: “Lambi! U nga mahe eto. Ani ni txithumi kufana ni nawe ni vakakwanu va veketako wufakazi wa Jesu. Txizimu ngu txona u fanelako ku txi khozela!” Kunene wufakazi wa Jesu ngu wona i ku mtamo wa wuprofeti. 11Se ni to wona nzuma yi di tulekile: ku to woneka dihanxi do basa, se mgadhi wa dona a ti dhanwa ku: “Wo thembeka” ni “Wa ditshuri.” Wa lamula, a txi lwa ngu kululama. 12Maso akwe dituro da mndilo, ha msungo kwakwe kuna ni mibhoti ya yingi, ku bhatwe ditina di di si ziwiko ngu mmwane mthu hahanze kwakwe, 13a ti ambate nguwo yi nga ti betilwe mnohani, se ditina di a dhanwako ngu dona va khona: “Dipswi da Txizimu.” 14Sikwata sa masotxhwa a nzumani sa mu londetela, si di gadhile mahanxi o basa, va di ambate siambalo sa linya yo basa ya lisima. 15Ngu mkanani kwakwe ku huma ditxhari do lotwa kasi kuwila mifumo ngu dona. Ngene a no yi risa ngu ndonga ya simbi ya wukoma: ngene a no rukuta nzeka ya vhinya ya kuhenya ko thisa ka Txizimu txa mtamo wotshe. 16Kubhatwe ditina ha nguwoni kwakwe ni ha nyongani kwakwe: “Mfumeli wa vafumeli, Mkoma wa vakoma!” 17Ngu msana ni to wona ngelozi, yi di emile ha ditamboni, yi txi kwangula ngu dipswi da hombe ka sotshe si si purumako ha mpfhukani ka nzuma, yi txi: “Ngonani, tshanganani mi txi ta ka m'buso wa hombe wa Txizimu. 18Mi ta dya nyama ya vafumeli, nyama ya tinduna, nyama ya va nyamitamo, nyama ya mahanxi ni ya vagadhi va ona, nyama ya votshe vathu, vathuseki ni tikhumbi, vavadotho ni vahombe.” 19Konako ni to wona txikalana txi di tshangani kumweko ni vafumeli va ha mafuni, ni sikwata sawe sa masotxhwa, kasi kuta lwa ni mgadhi wa dihanxi ni mtxawa wakwe wa masotxhwa. 20Kambe txikalana txi to ñolwa kumweko ni mprofeti wa makuhu, awu, ngu kuthumela txikalana, a nga ti mahile sixamaliso so kanganyisa ngu sona avale va nga amukela txixambanyo txa txikalana, ve khozela txithombe txa txona: Txikalana ni mprofeti wa makuhu va to rinzwa, va txi hanya, digovani ka mndilo, wu turako ngu txivavula. 21Vamwane va to dawa ngu ditxhari di nga txi huma ngu mkanani ka mgadhi wa dihanxi. Se sotshe sinyana si khura ngu nyama yawe.
Copyright
Learn More


text:
Swivutiso Swa Vahlayi
Ha yini Yesu a humese mihloti loko a nga si pfuxa Lazaro eku feni, hilaha swi hlamuseriweke hakona eka Yohane 11:35?
Loko hi feriwa hi munhu loyi hi n’wi rhandzaka, hi ntolovelo ha rila hikuva hi ta n’wi kumbuka. Hambileswi Yesu a a rhandza Lazaro, a nga humesanga mihloti hileswi Lazaro a file. U rile hikwalaho ko va twela vusiwana vandyangu ni vanghana va Lazaro hileswi a va feriwile, hilaha mongo lowu nga eka rungula ra Yohane wu swi kombiseke hakona.—Yoh. 11:36.
Loko Yesu a twe leswaku Lazaro wa vabya, a nga nambanga a tsutsumela ekaya ka va Lazaro leswaku a ya n’wi hanyisa. Rungula ra kona ri ri: ‘Loko Yesu a twe leswaku Lazaro wa vabya, kunene a tshama masiku mambirhi endhawini leyi a a ri eka yona.’ (Yoh. 11:6) Ha yini Yesu a hlwerile? U endle tano hi xikongomelo xo karhi. U te: “Xikongomelo xa vuvabyi [lebyi] a hi rifu kambe i ku vangamisa Xikwembu, leswaku N’wana wa Xikwembu a vangamisiwa ha swona.” (Yoh. 11:4) Rifu a ku nga ri “xikongomelo” kumbe makumu ya vuvabyi bya Lazaro. Yesu a a lava ku tirhisa rifu ra Lazaro leswaku a “vangamisa Xikwembu.” Njhani? Yesu a a lava ku endla singita ro hlamarisa hi ku va a pfuxa munghana wakwe loyi a a n’wi rhandza swinene esirheni.
Loko Yesu a vulavula ni vadyondzisiwa vakwe eka xiendlakalo lexi, u fanise rifu ni ku etlela. Hi yona mhaka a va byeleke leswaku ‘u ya eku pfuxeni ka Lazaro evurhongweni.’ (Yoh. 11:11) Eka Yesu, ku pfuxa Lazaro eku feni a swi ta fana ni loko mutswari a pfuxa n’wana wakwe evurhongweni. Hikwalaho a xi nga ri kona xivangelo xo va a twa ku vava hi rifu ra Lazaro.
Kutani, i yini lexi endleke leswaku Yesu a humesa mihloti? Nakambe rungula rero ri nyikela nhlamulo. Loko Yesu a hlangana na Mariya sesi wa Lazaro naswona a n’wi vona a rila swin’we ni vanhu van’wana, hiloko “a konya emoyeni, a karhateka.” Loko Yesu a vona ndlela leyi a va twa ku vava ha yona, u twe ku vava swinene lerova a kala a “konya emoyeni.” Hi swona leswi endleke leswaku “Yesu a humesa mihloti.” Yesu u twe ku vava swinene loko a vona vanghana vakwe lava a va rhandzaka va ri ni gome hikwalaho ko feriwa.—Yoh. 11:33, 35.
Rungula leri ri kombisa leswaku Yesu u ni matimba ni vuswikoti byo pfuxa varhandziwa va hina eku feni ni ku va endla va va lava hanyeke kahle emisaveni leyintshwa leyi taka. Ri tlhela ri hi kombisa leswaku Yesu wa va twela vanhu lava feriweke hi varhandziwa va vona hikwalaho ka rifu leri vangiweke hi Adamu. Xin’wana lexi hi nga xi dyondzaka eka rungula leri, hi leswaku hi fanele hi va twela vusiwana vanhu lava nga ni gome hikwalaho ko feriwa hi varhandziwa va vona.
Yesu a a swi tiva leswaku a a ta pfuxa Lazaro. Kambe, u humese mihloti hi leswi a a va rhandza swinene ni ku va twela vusiwana vanghana vakwe. Hilaha ku fanaka, ntwela-vusiwana wu nga ha hi susumetela ku “rila ni vanhu lava rilaka.” (Rhom. 12:15) Loko munhu a rila a swi vuli swona leswaku a nga na ntshembo wa leswaku vafi va ta pfuxiwa. Kutani, swa fanela hakunene leswi Yesu a vekeke xikombiso xo twela vanhu lava feriweke vusiwana hi ku va a ririle hambileswi a swi tiva leswaku a a ta pfuxa Lazaro.